SEO strategy: Πως να βγείτε στην πρώτη σελίδα της Google για κάθε λέξη κλειδί - PARAMARKETING SEO AGENCY\nΚάθε μέρα ο ανταγωνισμός στο SEO και στο να βγεις στην πρώτη σελίδα της Google αυξάνεται δραματικά με νέους παίκτες και νέες ιστοσελίδες να μπαίνουν στο προσκήνιο διεκδικώντας ένα μερίδιο αγοράς.\nΠρόκειται για νέες ιστοσελίδες, νέες εταιρείες και φυσικά νέα προϊόντα που ίσως να είναι και καλύτερα από το δικό σας.\nΔεν χρειάζεται πολύ μεγάλη έρευνα αγοράς για να καταλάβετε ότι το SEO αλλά και το να βγεις στην πρώτη σελίδα της Google δεν είναι και τόσο απλή υπόθεση.\nΘα πρέπει οπωσδήποτε να χαράξετε μια στρατηγική SEO η οποία να ταιριάζει στη συνολική στρατηγική μάρκετινγκ που έχετε, στις απαιτήσεις σας, αλλά και στον προϋπολογισμό σας γενικότερα.\nΠοια όμως θα ήτανε η κατάλληλη στρατηγική SEO για τη δική σας ιστοσελίδα; Διαβάστε παρακάτω.\nΠοιες είναι οι διαθέσιμες στρατηγικές SEO\nΠως λοιπόν θα εντοπίσουμε και θα επιλέξουμε από μια φαρέτρα στρατηγικών SEO όταν δεν υπάρχει καθόλου στρατηγική στην επιχείρηση και στην ιστοσελίδα μας;\nΑυτό είναι μια πολύ σκληρή ερώτηση που λίγοι μπορούν να απαντήσουν. Ειδικά άμα είστε στο ξεκίνημα σας ή έχετε μια μικρή επιχείρηση που θα πρέπει να τα κάνετε όλα μόνοι σας, τότε είναι λίγο δύσκολο να έχετε επιμεληθεί και την στρατηγική SEO που θα εφαρμόσετε.\nΜην αγχώνεστε, ακόμα και αν είναι η πρώτη σας επαφή με το SEO και την στρατηγική SEO, θα μπορέσετε να πάρετε την σωστή πρώτη πληροφόρηση για να ξεκινήσετε σωστά και να επιτύχετε τον στόχο σας.\nΥπάρχουν πολλές επιλογές για το τι μπορείτε να κάνετε, παρακάτω σας αναφέρω μια σειρά στρατηγικών SEO για να βγείτε στην πρώτη σελίδα των μηχανών αναζήτησης:\nΚαι η λίστα όπως καταλαβαίνετε δεν έχει τέλος με τους συνδυασμούς να είναι άπειρους γιατί δεν μπορείτε να εφαρμόσετε μονολιθικά μόνο μια στρατηγική SEO, αλλά θα πρέπει να χαράξετε συνδυαστικά κάποιες από όλες τις παραπάνω που ταιριάζουν στις ανάγκες σας.\nΓια να μπορέσετε τώρα να αποκτήσετε μια βάση για να ξεκινήσετε, θα πρέπει σίγουρα να υπάρχει ένας μπούσουλας, ένα πλάνο κάποιων βημάτων για να χαράξετε, υλοποιήσετε και αξιολογήσετε την στρατηγική στο SEO σας.\nΓια να δούμε ποιο είναι αυτό το πλάνο.\nΒήματα για να εφαρμόσετε την πρώτη SEO strategy\n1 Ορίστε την αγορά στόχο σας\n2 Βρείτε τα money keywords\n3 Βρείτε με ποιες λέξεις κλειδιά μπορείτε να βγείτε στην πρώτη σελίδα της Google\n4 Καταγράψτε την υπάρχουσα θέση σας στις μηχανές αναζήτησης\n5 Επιλέξτε τις κατάλληλες στρατηγικές SEO\n6 Εφαρμόστε τις στρατηγικές SEO\n7 Αξιολογήστε την απόδοση\nΤώρα, ας πάμε να δούμε ένα ένα τα βήματα που χρειάζεται να κάνετε.\nΗ αγορά στόχος σας -στα αγγλικά λέγεται target audience ή target market ή market niche- είναι η δεξαμενή με τους υποψήφιους πελάτες σας που θα πρέπει να εξυπηρετήσετε καλύτερα και ταχύτερα από τον ανταγωνισμό.\nΜπορεί να έχετε περισσότερες από μια αγορές στόχους στην ιστοσελίδα σας, έτσι θα πρέπει για κάθε μία να την ορίσετε συγκεκριμένα, για παράδειγμα:\nΠουλάω αθλητικά παπούτσια Nike, οπότε οι αγορές στόχοι είνα:\nΑνδρικά αθλητικά παπούτσια Nike,\nΚατόπιν θα πρέπει να ορίσω την κάθε αγορά στόχο, για παράδειγμα:\nΑνδρικά αθλητικά παπούτσια Nike: Απευθύνομαι σε άνδρες ηλικίας από 15 έως 55 που ασχολούνται με τον αθλητισμό και τα σπορ ή θέλουν στον ελεύθερο χρόνο τους να φοράνε άνετα παπούτσια. Επίσης απευθύνομαι και στους επαγγελματίες του αθλητισμού που φοράνε κάθε μέρα παπούτσια Nike.\nΑυτό θα πρέπει να γίνει για κάθε διακριτή αγορά στόχο στο ίντερνετ.\nΑν δεν γνωρίζετε πως θα το κάνετε αυτό μπορείτε να δείτε περισσότερα στα άρθρα:\nΑφού λοιπόν γνωρίζετε ποια είναι η αγορά στόχος σας θα πρέπει να βρείτε και ποια είναι τα money keywords που φέρνουν τα λεφτά σε αυτή την αγορά στόχο.\nΣτη συνέχεια θα πρέπει να κάνουμε την κατάλληλε έρευνα αγοράς για να βρούμε όλες τις λέξεις κλειδιά που υπάρχουν στην αγορά μας. Όταν λέμε όλες εννοούμε όλες.\nΓια παράδειγμα στα Παπούτσια Nike, οι λέξεις κλειδιά θα μπορούσαν να είναι:\nκαι η λίστα μπορεί να συνεχιστεί επάπειρον. Πιστέψτε με οι συνδυασμοί και οι ιδέες είναι πάρα πολλοί και υπάρχουν και τα κατάλληλα εργαλεία για την αναζήτηση, έυρεση και αξιολόγηση των κατάλληλων λέξεων κλειδιών.\nΜερικά τέτοια εργαλεία είναι το ubersuggest, το Google Keyword Planner κτλ.\nΤα σωστά keywords είναι τα λεγόμενα money keywords τα οποία είναι αυτά που φέρνουν τις αγορές, τις μετατροπές και γενικά τα λεφτά σε μια ιστοσελίδα. Οι δοκιμές και τα λάθη θα σας οδηγήσουν αργά ή γρήγορα στην έρευση των κατάλληλων λέξεων κλειδιών γιατί ο μοναδικός τρόπος για να τις βρείτε είναι βάση της δοκιμής τους στην ιστοσελίδα σας.\nΣτη συνέχεια, αφού βρήκατε ποια είναι τα money keywords, θα διαπιστώσετε ότι με τις ίδιες λέξεις κλειδιά που επιθυμείτε να βγείτε εσείς στην πρώτη σελίδα της Google, υπάρχουν ήδη άλλες ιστοσελίδες εκεί έξω οι οποίες ήδη βρίσκονται σε κάποιες θέσεις.\nΘα έλεγα καλύτερα ότι βρίσκονται από τη θέση 1 έως 100, μιας και μετά την 100η θέση δεν υπάρχει νόημα να συζητάμε καν για το αν βγαίνει μια ιστοσελίδα στη Google.\nΘα πρέπει να διαπιστώσετε ότι για κάποιες λέξεις κλειδιά είναι πιο εύκολο σχετικά να βγούμε στην πρώτη σελίδα της Google, ενώ για άλλες λέξεις κλειδιά είναι σχετικά πιο δύσκολο. Υπάρχει δηλαδή μεγαλύτερος ανταγωνισμός για κάποιες λέξεις κλειδιά ενώ για άλλες ο ανταγωνισμός είναι κατά πολύ μικρότερος, υπάρχουν λιγότερες ιστοσελίδες στα αποτελέσματα αναζήτησης της Google ή υπάρχει κάποιο κενό στην αγορά.\nΑυτό το κενό στην αγορά θα πρέπει να ανακαλύψετε γιατί έτσι θα μπορέσετε με το λιγότερο κόπο να κερδίσετε τους περισσότερους πελάτες.\nΈτσι θα βρείτε τις λεγόμενες ευκαιρίες της αγοράς σας για να βγείτε γρήγορα και ανώδυνα στην πρώτη σελίδα των μηχανών αναζήτησης με λέξεις κλειδιά που οι άλλοι δεν χρησιμοποιούν ιδιαίτερα αλλά φέρνουν υψηλές μετατροπές.\nΦαντάζομαι αφού φτάσατε στο βήμα 4, και έχετε βρει μια λέξη κλειδί που πιστεύετε ότι θα σας φέρει πολύ κόσμο στην ιστοσελίδα σας, θα πρέπει με κάποιο τρόπο να μετρήσετε την πρόοδο σας, για παράδειγμα να δείτε σε ποια θέση είστε σήμερα που ξεκινάτε να δουλεύετε αυτή τη λέξη κλειδί στη Google και σε ποια θέση θα είστε για την ίδια λέξη κλειδί σε ένα μήνα.\nΗ αξιολόγηση των θέσεων που κερδίζετε ή χάνεται στις μηχανές αναζήτησης θα πρέπει να γίνετε κάθε εβδομάδα ή κάθε μήνα, ώστε να ξέρετε ποιες θέσεις χάνετε και ποιες θέσεις κερδίζετε με ποιες λέξεις κλειδιά που σας αφορούν άμεσα και να αναλαμβάνετε διορθωτική δράση και διορθωτικές κινήσεις.\nΓια να καταγράψετε την υπάρχουσα θέση ή θέσεις στη Google (Google Rankings) θα πρέπει να χρησιμοποιήσετε κάποιο αξιόπιστο και οικονομικό εργαλείο όπως το cuterank ή κάποιο άλλο εφάμιλλης αξιοπιστίας.\nΜπορείτε να δείτε περισσότερα στο άρθρο: Το καλύτερο εργαλείο SEO για να μετρήσετε την κατάταξη σας στη Google\nΚαλό θα ήταν να βρείτε ένα εργαλείο μέτρησης των θέσεων στη Google και να μείνετε με αυτό παρά να αλλάζετε συνέχεια γιατί έτσι ίσως να υπάρχουν διαφορές στις μετρήσεις.\nΕν πάσι περιπτώσει, μόλις εντοπίσετε το κατάλληλο εργαλείο που σας καλύπτει και κάνετε την πρώτη σας αναζήτηση, θα δείτε ότι βγαίνετε ή δεν βγαίνετε πουθενά στη Google.\nΑυτό εξαρτάται από το αν έχετε ήδη δημιουργήσει μια σελίδα με τη λέξη κλειδί στο URL και το ανάλογο περιεχόμενο για αυτήν ή όχι.\nΆμα δεν έχετε ήδη δημιουργήσει μια ιστοσελίδα με τη λέξη κλειδί στο URL, και όμως βγαίνετε σε κάποια θέση στη Google, αυτό γίνεται από σπόντα γιατί πιάνει περισσότερες από μια λέξεις κλειδιά για κάθε URL η Google και επειδή δεν υπάρχει επαρκής ανταγωνισμός για να σας εκτοπίσει πιο κάτω στα αποτελέσματα αναζήτησης.\nΟυφ, φτάσαμε στο πέμπτο βήμα και μόλις που αγγίζουμε την στρατηγική SEO. Αλλά μην ανησυχείτε φίλοι μου, το καλό πράγμα αργεί και σίγουρα άμα εφαρμόσετε επακριβώς αυτά που σας λέω, ακόμα και τελείως άσχετοι να είστε, σίγουρα κάτι θα καταφέρετε να κάνετε.\nΑφού λοιπόν έχουμε εντοπίσει την λέξη κλειδί που θεωρούμε ότι ίσως αποδειχτεί χρυσωρυχείο για την ιστοσελίδα και την επιχείρηση μας, τότε θα πρέπει να επιλέξουμε ποιες από όλες τις στρατηγικές SEO θα είναι η καταλληλότερες για εφαρμογή στην ιστοσελίδα μας αλλά και στην αγορά μας.\nΑρχικά θα πρέπει οπωσδήποτε να έχουμε δημιουργήσει την σελίδα με τη λέξη κλειδί και να την έχουμε βάλει στο URL μας. Θα πρέπει να έχουμε δημιουργήσει ένα κείμενο με τουλάχιστον 300 λέξεις, εικόνες, βίντεο ή οποιοδήποτε άλλο περιεχόμενο μπορεί να θέλουμε όπως παπούτσια, προϊόντα, φόρμες εγγραφής κτλ.\nΣτη συνέχεια θα πρέπει να δούμε που απευθυνόμαστε και να προσαρμόσουμε την στρατηγικές που θα προτιμήσουμε στην αγορά μας.\nΑυτό που είναι βέβαιο είναι ότι θα χρησιμοποιήσουμε link building στρατηγικές με σημείο αναφοράς τη λέξη κλειδί που στοχεύουμε. Επίσης είναι βέβαιο ότι θα πρέπει να δημιουργήσουμε ή να χρησιμοποιήσουμε τα social media άμα ήδη έχουμε κάποια προφίλ.\nΤα απαραίτητα social media στα οποία θα πρέπει να κάνετε κοινοποίηση είναι τα παρακάτω:\nΟ κατάλογος δεν σταματάει και πρέπει να έχουμε μια ισορροπία στο μείγμα της στρατηγικής SEO με περιεχόμενο, social media, backlinks κτλ.\nΗ εφαρμογή τώρα των επιλεγμένων στρατηγικών SEO αλλά και η σωστή εκτέλεση όλων των παραπάνω αποτελεί το μυστικό της επιτυχίας στο SEO. Από αυτό θα κριθεί αν θα βγείτε στην πρώτη σελίδα της Google ή όχι.\nΘα πρέπει στην εφαρμογή των κατάλληλων στρατηγικών SEO να απαντήσετε τα παρακάτω ερωτήματα διεξοδικά όπως:\nΤι περιεχόμενο θα πρέπει να δημιουργήσετε\nΠοια backlinks θα δημιουργήσετε και σε ποιες ιστοσελίδες\nΠοια social media και σε πόσα θα δημιουργήσετε προφίλ και θα κάνετε κοινοποιήσεις.\nΓια να μην ξεφεύγουμε και να μην χάνουμε το στόχο από τα μάτια μας, θα πρέπει για να επιτύχουμε σωστά και ποιοτικά αποτελέσματα να έχουμε συνδεθεί με ποιοτικές και σχετικές με το αντικείμενο μας ιστοσελίδες.\nΤέλος ένα πράγμα που δεν σας ανέφερα καθόλου είναι ότι θα πρέπει να έχετε ήδη βελτιστοποιήσει την ιστοσελίδα σας με βάση τους 200 παράγοντες SEO της Google και μετά να προχωρήσετε στην υλοποίηση της οποιαδήποτε στρατηγικής.\nΓια παράδειγμα άμα η ιστοσελίδα σας σέρνεται ή είναι πολύ αργή, πρώτα θα πρέπει να αλλάξετε hosting και μετά να προχωρήσετε παρακάτω, γιατί δεν θα μπορέσετε να δείτε αποτελέσματα. Ο πελάτης θα έρχεται και θα φεύγει αμέσως μόλις πατάει το πόδι του στο site σας.\nΆμα βλέπετε ότι σας είναι πολύ δύσκολο να εφαρμόσετε όλες αυτές τις στρατηγικές, μπορείτε να ζητήσετε μια προσφορά για να επιμεληθούμε εμείς για αυτό. Η εταιρεία μου ασχολείται με την δημιουργία ιστοσελίδων και την προώθηση τους επαγγελματικά εδώ και πολλά χρόνια.\nΤέλος, δεν τελειώνει ποτέ μια στρατηγική ή ένα πλάνο SEO άμα δεν δούμε τα αποτελέσματα που φέραμε για τις συγκεκριμένες λέξεις κλειδιά.\nΓια να αποφύγουμε το αντιπαραγωγικό άγχος και το να κοιτάμε τα αποτελέσματα αναζήτησης της Google κάθε τρεις ώρες για να δούμε άμα άλλαξαν, θα πρέπει να επικεντρωθούμε στο να παράγουμε πραγματικό έργο και να ασχοληθούμε με την αξιολόγηση της απόδοσης μια φορά την εβδομάδα ή κάθε δεκαπέντε μέρες ή μια φορά το μήνα.\nΟι μηχανές αναζήτησης κυλάνε αργά και κάθε μέρα ανακατεύουν τα αποτελέσματα αναζήτησης για κάθε ιστοσελίδα μέχρι να μπορέσουν να την κατατάξουν στην σωστή θέση. Αυτή η διαδικασία λέγεται Google Dance και θα πρέπει να απαλλάξετε τον εαυτό σας από το άγχος να χορεύει η διάθεση σας μαζί με τα αποτελέσματα αναζήτησης της Google.\nΔείτε λοιπόν στο πρόγραμμα που έχετε επιλέξει για να βλέπετε τις θέσεις που έχει η ιστοσελίδα σας που βρίσκεστε και αξιολογήστε τι κάνατε σωστά, τι λάθος και πόση δουλειά θα χρειαστείτε ακόμα για να πετύχετε καλύτερα αποτελέσματα ή ακόμα και την πρώτη θέση στη Google ή την πρώτη σελίδα.\nΘα πρέπει να εφαρμόσετε τις παραπάνω στρατηγικές για κάποιο εύλογο χρονικό διάστημα όπως από 3 έως 6 μήνες και μετά να δείτε πόσο καλά τα πήγατε.\nΜα θα μου πείτε ότι για 6 μήνες θα κάνετε το ίδιο πράγμα και θα ασχολείστε μόνο με μία λέξη κλειδί;\nΗ απάντηση είναι όχι, θα πρέπει παράλληλα να ασχολείστε και με τις άλλες βασικές λέξεις κλειδιά που έχετε ώστε να υπάρχουν πολλαπλάσια αποτελέσματα και να μπορείτε να αυξάνετε την οργανική επισκεψιμότητα συνολικά για την ιστοσελίδα σας.\nΣας ευχαριστώ που διαβάσατε όλο το άρθρο και σας εύχομαι καλή επιτυχία!\nΔείτε περισσότερα για το SEO strategy:


ΨΥΧΟΛΟΓΙΑ, ΨΥΧΑΝΑΠΤΥΞΗ, ΠΟΙΟΤΗΤΑ ΖΩΗΣ: Η ΣΥΓΚΡΟΥΣΗ ΑΝΑΜΕΣΑ ΣΤΙΣ ΓΕΝΙΕΣ ΚΑΙ Η ΨΥΧΟΣΥΝΘΕΣΗ ΤΩΝ ΑΝΘΡΩΠΙΝΩΝ ΗΛΙΚΙΩΝ_Α’ μέρος\nΗ ΣΥΓΚΡΟΥΣΗ ΑΝΑΜΕΣΑ ΣΤΙΣ ΓΕΝΙΕΣ ΚΑΙ Η ΨΥΧΟΣΥΝΘΕΣΗ ΤΩΝ ΑΝΘΡΩΠΙΝΩΝ ΗΛΙΚΙΩΝ_Α’ μέρος\nτου Roberto Assagioli\nΗ σύγκρουση ανάμεσα στις γενιές έχει φθάσει σε ένα κρίσιμο και οξύ στάδιο. Τη σύγκρουση αυτή τη συναντάμε σε κάθε τομέα της ανθρώπινης δραστηριότητας με τόση συχνότητα, ώστε να είναι επείγουσα η ανάγκη μιας εξέτασης της πραγματικής της φύσης, των αιτιών που την προκαλούν καθώς και των μέσων που πρέπει να χρησιμοποιηθούν για τον περιορισμό της. Η γενική αυτή σύγκρουση εξειδικεύεται σε μια ποικιλία από δευτερεύουσες συγκρούσεις και διαμάχες, τις οποίες μπορούμε να κατατάξουμε σε δύο βασικές κατηγορίες που πρέπει καθαρά να διαφοροποιηθούν. Στην πρώτη κατηγορία ανήκει η σύγκρουση η οποία δημιουργείται από την ένταση της καθημερινής ζωής.\nΗ σύγκρουση αυτή ανανεώνεται, σε κάθε γενιά, ανάμεσα στους μεγάλους και στους νέους και ειδικότερα ανάμεσα στους γονείς και στα παιδιά. Αυτή είναι μια φάση της ευρύτερης και συνεχούς πάλης ανάμεσα στον αυταρχισμό και στον έλεγχο από το ένα μέρος και στην ελευθερία και στην ανεξαρτησία από το άλλο. Οι συγκρούσεις της δεύτερης κατηγορίας αναφαίνονται κατά τη διάρκεια μιας γενικής κρίσης, ή όταν ένας ορισμένος πολιτισμός ή μια κουλτούρα οδηγούνται προς την παρακμή και ένας άλλος διαφορετικός πολιτισμός και μια άλλη διαφορετική κουλτούρα αρχίζουν να εμφανίζονται. Τις συγκρούσεις αυτές τις συναντάμε βέβαια και στο παρελθόν αλλά όχι στην έκταση που παρουσιάζονται σήμεραֺ ήταν δηλαδή περιορισμένες σε ορισμένες περιφέρειες ή ζώνες και σε ειδικούς τομείς της ανθρώπινης δραστηριότητας ενώ η έκταση τους περιορίζονταν σε μια ήπειρο. Αντίθετα η σημερινή κρίση περικλείει ολόκληρη την ανθρωπότητα, πράγμα που οφείλεται στην καθολική εξάπλωση των συγχρόνων μέσων επικοινωνίας. Κάθε κοινωνία αισθάνεται την πίεση, την επίμονη απαίτηση για ανανέωση και ειλικρινή απόρριψη του παρελθόντος. Σήμερα οι δύο αυτοί τύποι συγκρούσεων βρίσκονται στο μάξιμουμ πράγμα που εξηγεί την ένταση και τη σφοδρότητα που συνοδεύουν τις διάφορες εκδηλώσεις του. Ανεξάρτητα από το αν το επιθυμούμε ή όχι είμαστε παρόντες ή μάλλον συμμετέχουμε στη ραγδαία παρακμή και στο λυκόφως μιας εποχής καθώς και στην απότομη εμφάνιση μιας νέας. Μια δημιουργική λύση της παρούσης κρίσης και μια παραπέρα μετάβαση από την παλιά στη νέα εποχή, είναι απαραίτητη για να εξασθενίσει η πάλη ανάμεσα στους μεγάλους και στους νέους (της πρώτης κατηγορίας που αναφέραμε παραπάνω) και να καταβληθεί προσπάθεια για την εδραίωση αμοιβαίας κατανόησης και συνεργασίας. Οι προσπάθειες αυτές αν και δύσκολες, είναι εφικτές. Θα προσπαθήσω να σκιαγραφήσω με συντομία τις κατευθυντήριες γραμμές που πρέπει να ακολουθήσουμε και τις μεθόδους που θα χρησιμοποιήσουμε για το σκοπό αυτό. Πρωταρχικό βήμα πρέπει να είναι η εδραίωση αρμονικών σχέσεων ανάμεσα στους αντιπροσώπους των δυο γενιών με τη βοήθεια του διαλόγου. Υπάρχει μια μέθοδος την οποία πάντοτε θεωρώ επιτυχή για την προαγωγή των αρμονικών σχέσεων με τους νέους. Η μέθοδος αυτή αρχίζει με τη συγγνώμη που ζητάμε για τον κόσμο μέσα στον οποίο βρέθηκαν οι νέοι, κόσμος που δημιουργήθηκε από τους μεγάλους και με την ειλικρινή αναγνώριση των πολλών και σοβαρών ελατωμμάτων. Απευθύνομαι στους νέους λέγοντάς τους «έχετε σοβαρούς λόγους να μην εμπιστεύεσθε τους μεγάλους και να αρνείσθε να υιοθετήσετε τις απόψεις και τις θέσεις τους». «Ο Paul Tournier, ένας από τους σκαπανείς της ανθρωπιστικής ιατρικής, διατύπωσε παρόμοιες απόψεις. Αφιέρωσε το βιβλίο του «Οι δυσαρμονίες της σύγχρονης ζωής» στα παιδιά του με τις λέξεις: «Στα δύο μου παιδιά και στη νεώτερη γενιά από τους οποίους η δική μας γενιά πρέπει να ζητήσει συγχώρηση γιατί τους κληρονόμησε ένα τόσο άρρωστο κόσμο». Αυτός ο αναπάντεχος τρόπος προσέγγισης βοηθάει να εξαφανιστούν ή τουλάχιστον να περιορισθούν οι εχθρικές διαθέσεις των νέων και ανοίγει το δρόμο για παραπέρα συζήτηση και ανταλλαγή απόψεων. Στο σημείο αυτο ενήλικας πρέπει να βρει έναν τρόπο ανάλογο με την περίπτωση για να μεταφέρει τη σκέψη: «Ας εξετάσουμε, αν είναι δυνατόν να αντικαταστήσουμε τη σύγκρουση με τη συνεργασία, τουλάχιστον ως ένα σημείο. Κατόπιν ας προσπαθήσουμε για το συμφέρον όλων να σώσουμε την ανθρωπότητα από τους κινδύνους που παρεμποδίζουν τη δημιουργία ενός καλύτερου κόσμου, ενός νέου πολιτισμού και μιας νέας κουλτούρας, ενός κόσμου που θα ανταποκρίνεται στις νέες απαιτήσεις των νέων και στις νέες εξωτερικές συνθήκες που δημιούργησε η νέα τεχνολογία». Κατ’ αρχήν, αυτή η συνεργασία απαιτεί αμοιβαία καλή θέληση, και μια αμοιβαία κατανόησηֺ αλλά για να πραγματοποιηθεί αυτή η συνεργασία θα πρέπει οι μεγάλοι εθελοντικά να πάρουν την πρωτοβουλία. Δεν φθάνει να προχωρήσουν οι μεγάλοι στο μισό δρόμο για να συναντήσουν τους νέους, όπως αυτό φαίνεται σωστό σε μια ορθολογιστική βάση. Πρέπει να προχωρήσουν τα δύο τρίτα ή τα τρία τέταρτα του δρόμου. Τούτο δεν αποτελεί μόνο μια ψυχολογική ανάγκη. Είναι η πλήρης αναγνώριση από τους μεγάλους ότι ο παλιός τρόπος του σκέπτεσθαι, οι παλιοί τύποι και οι παλιές δομές δεν ισχύουν πια, ότι δεν μπορούν πια να λειτουργήσουν και ότι επομένως πρέπει να αλλάζουν κι αν είναι ανάγκη να καταστραφούν-στα παραπάνω ανήκουν και οι θεσμοί εκείνοι που αν και ήταν καλοί στο παρελθόν, δεν προσαρμόζονται πια στις νέες συνθήκες. Όμως, είναι φανερό ότι μόνη η καταστροφή δεν μας ικανοποιεί. Δεν μπορούμε να ζήσουμε στην αναρχία και στην ανωμαλία. Είναι ανάγκη επομένως να αναζητήσουμε, να βρούμε και να δοκιμάσουμε νέες ιδέες, νέες αντιλήψεις και νέες μορφές πολιτιστικής ζωής που να μπορούν να αντικαταστήσουν τις παλιές. Αυτό είναι ανάγκη επιβεβλημένη σύμφωνα με την οποία και οι δύο παρατάξεις, ενήλικες και νέοι, μπορούν να αρχίσουν να συνεργάζονται. Ο ενήλικας πρέπει να είναι πρόθυμος να κάνει το πρώτο βήμα γι’ αυτή τη συνεργασία. Αυτό μπορεί να το πράξει με το να ερωτήσει το νέο: «Τι προτείνετε εσείς;». Η απάντηση είναι συχνά μια σιωπή αμηχανίας, ή συγκεχυμένες και αποδιοργανωμένες εκφράσεις. Αυτό μπορεί προοδευτικά να φανερώσει και στους δύο ότι αν και υπάρχουν δικαιολογημένα παράπονα, κανένας από αυτούς δεν θέλει να παρουσιάσει έγκυρα σχέδια και προγράμματα δημιουργικά και εφαρμόσιμα. Συμβαίνει κάποτε, και τούτο το γνωρίζω από την εμπειρία μου, η απάντηση να λαμβάνει τη μορφή ερωτήσεως προς τους μεγάλους: «Τι μπορούμε και τι πρέπει να κάνουμε;». Σ’ αυτό το σημείο ο μεγάλος πρέπει να αντισταθεί στο φυσικό και έντονο πειρασμό να προσφέρει μια γρήγορη συμβουλή. Πρέπει να περιορισθεί στο πνεύμα της πραγματικής συνεργασίας, αποφεύγοντας απευθείας μια απάντηση και επιμένοντας ότι είναι ανάγκη να αναζητήσουν από κοινού μια λύση. Αυτό όμως που μπορεί να υποδείξει ο μεγάλος είναι η μέθοδος που θα ακολουθήσουν για την από κοινού αναζήτηση της λύσης, τα κύρια σημεία της οποίας είναι: Διατυπώστε το πρόβλημα με σαφήνεια και ακρίβεια. Αναζητήστε τις δυνατές λύσεις, εφόσον υπάρχουν περισσότερες από μία. Εξετάστε κάθε δυνατή λύση, υπολογίστε τις συνέπειες της και έπειτα κατατάξτε την σε μια από τις παρακάτω κατηγορίες.1.Λύσεις άμεσες και επείγουσας φύσης, έστω και αν οι λύσεις αυτές δεν έχουν γενική εφαρμογή και είναι προσωρινής εφαρμογής. 2.Ενδιάμεσες λύσεις που θα εφαρμοστούν κλιμακωτά. 3.Λύσεις με οριστικά και καθολικά αποτελέσματα, τουλάχιστο για μια ορισμένη περίοδο.\nΕάν ο νέος συμφωνήσει μ’ αυτή την υπόδειξη, νομίζω ότι και οι μεγάλοι και οι νέοι θα διαπιστώσουν ότι αυτή η μέθοδος μπορεί να εφαρμοστεί σε όλα τα προβλήματα, αλλά κυρίως είναι κατάλληλη για τα σύνθετα προβλήματα που έχουν σχέση με το σχολείο και την εκπαίδευση γενικά. Στην τελική φάση πρέπει να πειραματιστούμε με τις διάφορες λύσεις, με αντιπροσωπευτικές ομάδες. Ο πειραματισμός αυτός είναι προτιμότερο, να γίνει με μικρές ανομοιογενείς ομάδες, αρχίζοντας με δύο τύπους ομάδων: ομάδες που θα αποτελούνται από νεαρά άτομα και ενήλικες που θα είναι ειδικοί (πεπειραμένοι) ή τεχνικοί και ομάδες από άτομα, τα οποία επειδή δεν θα έχουν ειδικές γνώσεις θα είναι ελεύθερα από προκαταλήψεις ή έμμονες ιδέες και ως εκ τούτου θα δέχονται ευκολότερα τις νεωτεριστικές ιδέες. Συνέβη συχνά άτομα χωρίς ειδική κατάρτιση να κάνουν πράγματα που οι ειδικοί είχαν χαρακτηρίσει ως αδύνατα. Μια φορά ένας ειδικός απέδειξε ότι σύμφωνα με τους νόμους της φυσικής οι πεταλούδες δεν μπορούν να πετάξουν αλλά οι πεταλούδες που δεν γνώριζαν αυτό το νόμο συνέχισαν και συνεχίζουν να πετούν. Εάν σε διάφορα μέρη και σε διάφορες χώρες-θα έλεγε κανείς σε διάφορες ηπείρους-γίνουν παρόμοια πειράματα με βάση αυτές τις κατευθυντήριες γραμμές τα πειράματα αυτά μπορούν να προσφέρουν πολύτιμη υπηρεσία με την ανταλλαγή των αποτελεσμάτων των συνομιλιών τους και κυρίως των πειραμάτων τους. Φωτό: wikimedia\nΜια τέτοια εργασία παρακινεί τους μεγάλους στο εξαιρετικά δύσκολο έργο της αποδοχής του πνεύματος των νέων που επιτυγχάνεται με δύο τρόπους. Με το να γίνουν νέοι με τους νέους και με το να συνειδητοποιήσουν ότι ένας νέος κύκλος πολιτισμού και κουλτούρας πρόκειται να εμφανισθεί, που πρέπει να έχει αναγκαστικά από την αρχή ένα ξεχωριστό νέο χαρακτήρα. Και αυτό με φέρνει στο δεύτερο μέρος του θέματος μου, στην ψυχοσύνθεση των ηλικιών μιας ανθρώπινης ύπαρξης, που περιλαμβάνει τη διατήρηση ζωντανών συνειδητών και σε λειτουργία μέσα μας των καλύτερων φάσεων κάθε ηλικίας ή επιπέδων ανάπτυξης του παρελθόντος μας. Κάθε ηλικία από μόνη της δεν είναι κατώτερη ή ανώτερη από τις άλλες, αλλά έχει (η ηλικία) πλευρές που, χάριν ευκολίας, μπορούμε να τις καθορίσουμε ανώτερες ή κατώτερες, αρμονικές ή μη αρμονικές, δημιουργικές και εποικοδομητικές ή παθητικές, άγονες και ακόμη καταστρεπτικές. Αυτό φαίνεται καθαρά όταν εξετάσουμε τους κύκλους μιας ανθρώπινης ζωής, αν και στην περίπτωση αυτή πρέπει η εξέταση να περιορισθεί σε μια γενική περίληψη. Ο χώρος δεν επιτρέπει να επεκταθούμε περισσότερο, αλλά απλώς να αναφέρουμε, για παράδειγμα, τα πολυάριθμα διαφοροποιημένα χαρακτηριστικά, που προέρχονται από ατομικές διαφορές, σωματικές και χαρακτηριολογικές και από την ποικιλία του οικογενειακού, κοινωνικού και εθνικού περιβάλλοντος που ζει και αναπτύσσεται κάθε άτομο. Αλλά ακόμη και μια τόσο ατελής και σχηματική εξέταση ενδέχεται να είναι αρκετή για μια αρχική τοποθέτηση αυτής της απαρτίωσης, της ψυχοσύνθεσης δηλ. των ανθρώπινων ηλικιών. Στο στάδιο της «Παιδικής Ηλικίας» βρίσκουμε την ιδέα του φυσικού παιδιού, που περιγράφει ο Ρουσσώ, αμόλυντο και αδιάφθορο, ένα παιδί που ανατράφηκε με την επίδραση των μεγάλων. Αλλά ακόμη και σε συνηθισμένα κοινωνικά περιβάλλοντα και χωρίς να λάβουμε υπόψη την ειδυλλιακή και συζητήσιμη τοποθέτηση του Ρουσσώ, είναι φανερό ότι τα παιδιά παρουσιάζουν πολύ θετικές ψυχολογικές πλευρές, που συχνά δεν αναγνωρίζονται και δεν εκτιμώνται. Τα θετικά ψυχολογικά χαρακτηριστικά της παιδικής ηλικίας περιλαμβάνουν την απλότητα, την ειλικρίνεια, την εμπιστοσύνη, την αυθόρμητη στοργή, το θαυμασμό, την περιέργεια, και τη χαρά. Στα αρνητικά χαρακτηριστικά εντοπίζουμε τις ασυγκράτητες ορμές, την έλλειψη πνευματικής οργάνωσης, ιδιοτροπίες και αστάθεια, όπως επίσης συχνές εκδηλώσεις ζηλοτυπίας, επιθετικότητας και ορισμένες μορφές σκληρότητας όπου είναι κατά ένα μεγάλο μέρος ασυνείδητες γιατί το παιδί δεν συνειδητοποιεί πόσο υποφέρουν τα ζώα που βασανίζει. Το στάδιο της προεφηβικής ηλικίας, που κατά προσέγγιση αρχίζει από το 8ο έτος της ηλικίας και τελειώνει το 14ο ονομάζεται η αγνώμων ηλικία. Χαρακτηρίζεται, κυρίως για τα αγόρια, από πράξεις αν όχι από λέξεις που δείχνουν την πρώτη «εκδήλωση για ανεξαρτησία». Τα παιδιά επαναστατούν κατά της αυταρχικότητας των γονέων και των δασκάλων, η ανάγκη δε που έχουν για δημιουργική εκτόνωση της ενεργητικότητας τους τα οδηγεί σε αυθόρμητες αγωνιστικές και επιθετικές εκδηλώσεις συμπεριφοράς. Οι συνθήκες ζωής στις πόλεις, που περιορίζουν ή τελείως εμποδίζουν τη φυσική και λογική διέξοδο της ζωτικότητάς τους καθιστούν τα προβλήματα αυτά δυσκολότερα. Αλλά αν τα παιδιά αυτά τοποθετηθούν σε ευνοϊκό περιβάλλον και καθοδηγούν κατάλληλα, μπορούν να φανερώσουν τις θετικές ιδιότητες της ηλικίας αυτής που είναι θάρρος, διάθεση για περιπέτεια, ικανότητα για αντοχή στις σωματικές ταλαιπωρίες και να αναπτύξουν συναισθήματα φιλίας και συνεργασίας με τις ομαδικές απασχολήσεις. Ο πρακτικός τρόπος να εκδηλώσουν τα παιδιά αυτές τις ιδιότητες είναι να απασχοληθούν σε συλλόγους νέων, (μουσικούς, αθλητικούς, καλλιτεχνικούς κλπ). Παρόμοιες ομαδικές απασχολήσεις υπάρχουν και για τα κορίτσια. Και στην εφηβική ηλικία συναντάμε ένα μίγμα από θετικά και αρνητικά στοιχεία, τα οποία όμως συχνά χαρακτηρίζονται από αυξημένη ένταση. Τα θετικά στοιχεία περιλαμβάνουν την αυτοσυνειδησία έναν ιδεαλισμό που συχνά είναι σε έξαρση και που διατηρείται πότε για λίγο και πότε για πολύ, τον πλατωνικό έρωτα, τα θρησκευτικά συναισθήματα, τον ενθουσιασμό και άλλες ανθρωπιστικές ιδιότητες, μια υπερβολική εριστική διάθεση που δημιουργεί την έλλειψη κατανόησης και εκτίμησης των δικαιωμάτων των άλλων, και μια πέρα του δέοντος υπερηφάνεια που αντικατοπτρίζει ένα συναίσθημα κατωτερότητας αβεβαιότητας, και απομάκρυνσης από την πραγματικότητα. Συχνά παρατηρείται μια ευδιάκριτη αμφιθυμία δηλαδή η εμφάνιση και σύγκρουση ανάμεσα σε αντίθετες τάσεις. Θα αναφέρω μερικές απ’ αυτές που μνημονεύει ο Στάνλευ Χώλλ, συγγραφέας ενός συνοπτικού και πολύτιμου βιβλίου «περί εφηβείας»: υπερδιέγερση-αδράνεια, χαρά-λύπη, αλτρουισμός-εγωισμός, περιέργεια-αδιαφορία, αγάπη για διάβασμα, υπερεπιθυμία για εξωτερικές δραστηριότητες, ευαισθησία στις αισθησιακές εντυπώσεις, μέριμνα για αφηρημένα προβλήματα και σ’ αυτά δύνανται να προστεθούν το ξύπνημα της σεξουαλικότητας και η ιδεαλιστική αγάπη. Κατά το στάδιο της νεότητας διαμορφώνεται και σταθεροποιείται η προσωπικότητα. Οι αμφιθυμίες που χαρακτήριζαν την εφηβική ηλικία εξαφανίζονται ή περιορίζονται. Τα κυριότερα χαρακτηριστικά αυτής της ηλικίας είναι το θάρρος, ο ενθουσιασμός, η διάθεση για αφοσίωση σε ένα σκοπό ή ένα ιδεώδες, το πνεύμα αυτοθυσίας, η αγάπη που εκδηλώνεται με διάφορες μορφές, το ομαδικό πνεύμα, η φιλία και η αλληλεγγύη. Τα βασικά αρνητικά χαρακτηριστικά της περιόδου αυτής είναι η υπερβολή, η παραμόρφωση και η διαστροφή των υψηλότερων ιδεωδών που εκδηλώνονται με τη βία, την άσκοπη επαναστατικότητα, τον εξτρεμισμό, την έλλειψη ανεκτικότητας την άρνηση συμβιβασμού και του φανατισμού. Κατά το στάδιο της ενηλικίωσης οι θετικές ιδιότητες είναι η κοινή λογική γεννημένη από τις εμπειρίες της ζωής, μια περισσότερο ισορροπημένη και αντικειμενική κρίση, οργάνωση της προσωπικής ζωής και μια συναίσθηση ευθύνης κατά την αντιμετώπιση και εκτέλεση των καθηκόντων τους καθώς και την εδραίωση σχέσεων με μέλη μιας οικογένειας ή κοινωνίας. Στο στάδιο αυτό οι αρνητικές ιδιότητες αντικατοπτρίζουν ακριβώς την υπερβολή των θετικών ιδιοτήτων ή την μη κατάλληλη εφαρμογή τους. Από μια άποψη ευρίσκονται συγκεντρωμένες στην αστική νοοτροπία με τις επιθυμίες της για οικονομική ασφάλεια και καλή κοινωνική θέση, την τάση της να εγκαταλείψει τα νεανικά ιδεώδη που δεν τους εξυπηρετούν, με το συμβιβασμό της και την προτίμηση της για μια ήσυχη ζωή και σταθερότητα που εξασφαλίζουν την προσωπική ανάπτυξη και την ατομική και κοινωνική πρόοδο.\nΜεταφορά καθαρεύουσας σε δημοτική: Κολοκυθά Δήμητρα


Πέτρος Ούτσης / 2 Ιουνίου, 2020 15:50 / RedLine, Απόψεις\n«Η δημοσίευση, στην τουρκική Εφημερίδα της Κυβερνήσεως, σειράς αιτήσεων για χορήγηση από την τουρκική κυβέρνηση άδειας έρευνας και εκμετάλλευσης στην κρατική εταιρεία πετρελαίων της Τουρκίας σε περιοχές ελληνικής υφαλοκρηπίδας εντάσσεται στο πλαίσιο σειράς ενεργειών με τις οποίες η Τουρκία αποπειράται, βήμα βήμα, να σφετεριστεί κυριαρχικά δικαιώματα της Ελλάδας». Αυτή ήταν η απάντηση του Έλληνα Υπουργού Εξωτερικών, Νίκου Δένδια, στην νέα απαίτηση της Τουρκίας.\nΑυτή η νέα πρόκληση δεν αφορά μόνο την Ελλάδα που την επηρεάζει άμεσα. Αφορά και τους Αμερικανούς, οι οποίοι μέσω του Πρέσβη στην Αθήνα , Τζέφρι Πάιατ, έχουν αναφερθεί επανελλειμένα στο θέμα των νησιών του Αιγαίου και το καθεστώς τους. Μια προσπάθεια αμφισβήτησης της Ελληνικής κυριαρχίας από την Άγκυρα στην περιοχή, θα είναι αμφισβήτηση και του ρόλου των ΗΠΑ. Αφορά τους Ευρωπαίους οι οποίοι αυτή την φορά θα αναγκαστούν να αντιδράσουν σκληρά σε μια πρόκληση τέτοιους μεγέθους, και θα αναγκαστούν ακόμα Γερμανοί και Ιταλοί. Αφορά ακόμα και τους Ισραηλινούς, οι οποίοι θα δούνε έναν από τους δύο συμμάχους στην περιοχή, να αντιμετωπίζει προβλήματα από χώρα που επεμβαίνει στην Παλαιστίνη.\nΑυτό δεν σημαίνει φυσικά ότι όλοι οι παραπάνω θα συμμετέχουν στην τελευταία κλιμάκωση που θα είναι η σύγκρουση, αλλά είναι βέβαιο ότι θα παρέμβουν σε όλα τα άλλα στάδια πριν το τελευταίο. Η Ελλάδα μέχρι εκείνη την στιγμή έχει όλες τις νομικές και διπλωματικές επιλογές, όμως στο τέλος η επιλογή της θα είναι μία.\nΗ Τουρκία από την πλευρά της έχει πολλές επιλογές. Όπως το έχει ξανακάνει, για να απεγκλωβιστεί από το θέμα αυτό θα ανακοινώσει μια άλλη επιθυμία της. Άλλωστε έχει πολλές, από τον Έβρο μέχρι την Λιβύη, και είναι σίγουρο ότι έχει στο συρτάρι της άλλες τόσες. Όμως η επιθυμία για να μετατραπεί σε διεκδίκηση, θα πρέπει να μπει στην ζυγαριά του τι θα χάσει σε μια σύγκρουση με την Ελλάδα, με την τελευταία το τοπικό επεισόδιο να το μετατρέπει σε μια ολοκληρωτική σύγκρουση. Αυτό φοβούνται άλλωστε, τόσο οι Τούρκοι, όσοι και οι σύμμαχοι της, Γερμανία και Ιταλία\nRedLine, Απόψεις, αιγαιο , ελλαδα


Γράφει ο Σπύρος Χατήρας 20/12/2021 - 12:42\nΜετά από την εκτέλεση της αποστολής του που ήταν επίθεση στην πόλη της Βρέμης, το Β-17 δέχτηκε επίθεση από Γερμανικά καταδιωκτικά. Κυβερνήτης του ήταν ο νεαρός υποσμηναγός Charles Brown, τον οποίο βλέπετε πάνω δεξιά στην ασπρόμαυρη φωτογραφία.\nΟι ζημιές στο κουφάρι του βομβαρδιστικού ήταν πολλές: δυο από τους 4 κινητήρες του είχαν πάψει να λειτουργούν. Το μπροστινό του τμήμα είχε σχεδόν ολοκληρωτικά καταστραφεί. Το κυρίως σώμα του αεροπλάνου ήταν γεμάτο τρύπες, με το πλήρωμα του αεροπλάνου εκτεθειμένο στον παγωμένο αέρα, ενώ το ουραίο πτερύγιο είχε διαλυθεί και σπάσει. Είχε επίσης καταστραφεί και το πίσω πολυβολείο.\nΌλα έδειχναν πως το Β-17 και το πλήρωμά του ήταν ξεγραμμένο. Αυτό έγινε βεβαιότητα, όταν πίσω από το βαρύ βομβαρδιστικό που αγκομαχούσε να κρατηθεί στον αέρα, βρέθηκε ένα Γερμανικό καταδιωκτικό BF-109. Πιλότος του ήταν ο νεαρός αστέρας της Luftwaffe, Franz Stigler. O Stigler χρειάζονταν μια μόνο κατάρριψη εχθρικού αεροσκάφους ακόμα, ώστε να τιμηθεί με τον "Σταύρο του Τάγματος των Ιπποτών", μια ζηλευτή διάκριση για κάθε Γερμανό αξιωματικό. Μια κατάρριψη ακόμα...\nΟ νεαρός πιλότος, δεν θα μπορούσε να ονειρευτεί πιο εύκολο στόχο. Επιτέθηκε στο Αμερικανικό βομβαρδιστικό και έβλεπε ήδη τον εαυτό του με το ποθητό μετάλλιο γύρω από τον λαιμό του. Γρήγορα όμως διαπίστωσε ότι το πίσω πολυβολείο του εχθρού ήταν κατεστραμμένο και ο αντίπαλος δεν μπορούσε να ανταποδώσει τα πυρά και να αμυνθεί. Αμέσως πέταξε δίπλα στο αεροπλάνο του εχθρού, παρατηρώντας τα πλήγματα που είχε δεχτεί αυτό.\nΜπορούσε πλέον να δει το πλήρωμα των νέων παιδιών του Β17 και διαπιστώνει πως ήταν ανυπεράσπιστα, φοβισμένα και παγωμένα. Περίμεναν τον βέβαιο θάνατο. Προχώρησε εμπρός και βρέθηκε δίπλα στο cockpit του αντιπάλου του. Κοίταξε στα μάτια τον άνθρωπο που ήταν ο εχθρός τον οποίο είχε εκπαιδευτεί να σκοτώσει.\nΤότε, πήρε μια απόφαση που θα άλλαζε πολλές ζωές: ο Αμερικανός πιλότος που είχε σχεδόν την ίδια ηλικία με αυτόν, δεν ήταν ο απρόσωπος εχθρός. Ήταν ένας άνθρωπος απόλυτα ανυπεράσπιστος που βρίσκονταν στο απόλυτο έλεός του. Σκέφτηκε λοιπόν, ότι το να χτυπήσει και να ρίξει το βομβαρδιστικό του εχθρού θα ήταν σαν να άνοιγε πυρ απέναντι σε έναν αλεξιπτωτιστή. Μια πράξη που δεν είχε μέσα της καμία τιμή. Πως να καταδειχτεί λοιπόν ένα παράσημο τιμής, μετά από μια τέτοια άτιμη πράξη;\nΟ Franz, δεν όπλισε ξανά τα πολυβόλα του. Αντίθετα, συνέχισε να πετά δίπλα στο βομβαρδιστικό του εχθρού προστατεύοντάς το μέχρι αυτό να φτάσει στη Μάγχη και στον εναέριο χώρο της Βρετανίας. Τότε, κοίταξε τον Charlie στα μάτια για τελευταία φορά. Τον χαιρέτησε στρατιωτικά , δέχτηκε τον αντίστοιχο χαιρετισμό από αυτόν , και πέταξε μακριά πίσω στην Γερμανία.\nΌμως η ιστορία αυτή ήταν προορισμένη να μη τελειώσει εκεί. Πέρασαν 40 χρόνια και βρισκόμαστε στο 1983. Ο Δεύτερος Παγκόσμιος Πόλεμος είναι μακρινό παρελθόν, πολύ πιο μακρινό από όσο τα χρόνια που πέρασαν από την λήξη του, αφού εκείνα τα μιση θάβονται βαθειά μέσα από την ενωμένη πορεία των ευρωπαϊκών κρατών και των λαών τους. Τα σύνορα έχουν πέσει, τα χαρακώματα με το αίμα τόσων νέων παιδιών λες και είναι εφιάλτης που έσβησε, αφήνοντας πίσω του μόνο ιστορικές διδαχές και συμπεράσματα.\nΜετά λοιπόν από 40 χρόνια, ο Αμερικανός πιλότος του 1943 Charles Brown και ο Γερμανός εχθρός του Franz Stigler θα συναντηθούν ξανά. Μέσα από ένα περιοδικό βετεράνων αναγνώρισε ο ένας τον άλλον και αποφάσισαν να βρεθούν από κοντά. Τόσα χρόνια, αναρωτιόνταν ο ένας για την τύχη του άλλου. Αν επέζησε, αν μπόρεσε να βγει ζωντανός από την κόλαση του πολέμου. Τώρα λοιπόν, ήταν πάλι ο ένας απέναντι στον άλλον σε μια συνάντηση που ξεχείλιζε από σεβασμό, ευγνωμοσύνη και συγκίνηση.\nΟι δυο παλιοί πιλότοι και εχθροί, έγιναν αχώριστοι φίλοι. Το ίδιο συνέβη με τις οικογένειες τους με τις οποίες συχνά οργάνωναν κοινές εκδρομές για ψάρεμα. Στην έγχρωμη φωτογραφία βλέπετε δεξιά τον Charles, τον Αμερικανό πιλότο, και αριστερά τον Γερμανό Franz. Εδώ δεν είναι εχθροί στον αέρα, αλλά αδελφικοί και αχώριστοι φίλοι.\nΥπήρξε μια ακόμη συνάντηση: ο Franz Stigler, συνάντησε όλους τους απογόνους του πληρώματος του B17. Περισσότεροι από 30 άνθρωποι είχαν έρθει στη ζωή, γιατί εκείνη την ημέρα του Δεκεμβρίου του 1943 ο Franz επέλεξε να μην ακουμπήσει τον κόκκινο διακόπτη των πολυβόλων του και να επιτρέψει στο πλήρωμα του Β17 να έχει μια ακόμη ευκαιρία ζωής. Μετά το τέλος αυτής της συνάντησης, ο Franz δώρισε στον φιλο του Charles ένα βιβλίο που μέσα του είχε γράψει την πιο κάτω αφιέρωση:\n"Μια νύχτα του 1940, έχασα στο μέτωπο τον μονάκριβο αδελφό μου. Την 20η Δεκεμβρίου του 1943, 4 μέρες πριν από τα Χριστούγεννα, μου δόθηκε η ευκαιρία να σώσω το πλήρωμα ενός αεροπλάνου που ήταν ήδη τόσο άσχημα χτυπημένο που πέταγε από θαύμα. Ο πιλότος του, ο Charlie Brown, είναι για εμένα ο,τι ήταν ο αδελφός μου.\nΣ’ ευχαριστώ Charlie.\nO αδελφός σου, Franz."\nΟι δυό τους έμειναν φίλοι για περισσότερο από 20 χρόνια, μέχρι να τους χωρίσει ο θάνατος. Αλλά λες και αυτός ακόμα, δεν θέλησε να τους κρατήσει χώρια για πολύ: ο θάνατος του ενός, ακουλουθήθηκε από τον θάνατο του άλλου με διαφορά μόλις 5 μηνών.\nΤο είχα γράψει σε μια άλλη ευκαιρία, αλλά δεν αντέχω να μην το επαναλάβω: ο άνθρωπος είναι ικανός για απίστευτη καταστροφή, την ίδια στιγμή που είναι ικανός για απίστευτο μεγαλείο. Τι αντιφατικό πλάσμα! Στον δε πόλεμο, εκεί που έχουν σημειωθεί τα μεγαλύτερα δράματα, εκεί έχουν συμβεί και πράξεις αδιανόητης τιμής και άφθαστης ιπποσύνης. Τελικά, μικρή σημασία έχουν οι συνθήκες γύρω σου. Σημασία έχει το πως επιλέγεις να είσαι, μέσα στις συνθήκες που υπάρχουν γύρω σου. Γιατί πάντα, μπορείς να επιλέξεις. Και πάντα, μπορείς να διαλέξεις το μεγαλείο.\nΥΓ: θέλω να ευχαριστήσω τον πατέρα μου, που μου πρωτομίλησε για αυτήν την ιστορία όταν ήμουν ακόμη στα εφηβικά ή στα πρώτα μετεφηβικά μου χρόνια. Δεν υπάρχουν πολλά καλύτερα που θα μπορούσε να μου πει, για να μου διδάξει την αξία της τιμής.\n"Fly, fighting fair.\nIt’s the code of the air!"\nΑχ ρε father... Σ ευχαριστώ για όλα.


Μαυρομάτικα με πράσα | Food Collection\nΜαυρομάτικα με πράσα\nBy Dimitra Cherouvim · On 01/10/2015\nΤαβέρνα δεν ήτανε, καφενεδάκι δεν ήτανε, μπακαλικάκι δεν ήτανε. Ήτανε όλα αυτά μαζί, συν 3-4 καφάσια στην πρόσοψη, γεμάτα με διάφορα λαχανικά, που έδιναν και το στίγμα του μικρού μανάβικου της περιοχής.\nΒρισκόμαστε στην εξαιρετικής ομορφιάς Γραμμένη Οξυά Φθιώτιδας. Το μικρό αδελφάκι των “γιγάντων” που την περιβάλλουν: Βαρδούσια, Γκιώνα και Βελούχι. Ένα πολύ ενδιαφέρον βουνό, με πυκνή δασοκάλυψη και ομαλές πλαγιές. Το δάσος της θεωρείται το νοτιότερο δάσος οξιάς της Ευρώπης.\nΒρισκόμαστε λοιπόν στην όμορφη αυτή περιοχή τέλος φθινοπώρου, με υπέροχο γλυκό καιρό, έχει φτάσει πια μεσημέρι προς απογευματάκι και το στομάχι, μας υπενθυμίζει ότι χρειάζεται καύσιμα για να συνεχίσουμε τις διαδρομές μας.\nΟύτε που θυμάμαι σε ποιανού μικρού χωριού την πλατεία βρισκόμαστε όταν βλέπουμε το μικρό “πολυμαγαζάκι” στο οποίο και προστρέχουμε για φαγητό.\nΕυγενέστατη η μαυροφορεμένη ηλικιωμένη κυρία, μας ενημερώνει ότι το μόνο που έχει είναι λίγες χοιρινές και μια δυο μερίδες από μαγειρευτά μαυρομάτικα. Δεν είμαστε και δύσκολοι, η πείνα άλλωστε δεν μας αφήνει περιθώρια για άλλα ψαξίματα και έτσι η τετραμελής παρέα κάθεται και περιμένει την παραγγελία της. Και έρχονται που λες τα φρυγανισμένα ψωμάκια και το κρασί, έρχονται που λες και τα μαυρομάτικα, μαγειρεμένα με πράσα, να κολυμπάνε στη γλύκα του λαδιού και στην σπιρτάδα του πιπεριού και με μια τέτοια νοστιμιά που έχουν, οι χοιρινές να περνάνε σε δεύτερη μοίρα.\n” Από το περιβόλι μας τα πράσα και τα μυρωδικά ” , μας εξηγεί η κυρία του μαγαζιού, ” είναι η εποχή τους, έχουν άλλη γλύκα αυτά, να προτιμάτε της εποχής τα ζαρζαβατικά “, μας έδωσε τη γνωστή αλλά σοφή συμβουλή η άξια ιδιοκτήτρια μαγείρισσα.\nΑυτά σκεφτόμουνα και αυτές τις όμορφες εικόνες και γεύσεις ανακάλεσε η μνήμη μου, όταν η καλή μου ξαδέλφη Μαρία σε επίσκεψη της, μου έφερε μισό κιλό μαυρομάτικα από παλιό παραδοσιακό μπακάλικο που βρίσκεται κοντά στο σπίτι της. Με το που τα πήρα στα χέρια μου, ήξερα αμέσως πως θα τα μαγειρέψω. Και πετύχανε τα άτιμα μια χαρά, το μόνο που έλειπε ήταν η φθινοπωρινή ομορφιά της Γραμμένης Οξυάς.\n1/2 κιλό μαυρομάτικα\nΞεπλένω τα φασόλια και τα βάζω με κρύο νερό στην κατσαρόλα να βράσουν για 10 λεπτά, από την αρχική στιγμή βρασμού. Μετά τα 10 λεπτά τα στραγγίζω από το νερό που έχει μαυρίσει και τα ξαναβάζω πάλι να βράσουν με ζεστό νερό αυτή τη φορά, σε χαμηλή θερμοκρασία ώσπου να μαλακώσουν. Περίπου 25 λεπτά.\nΌσο βράζουν τα όσπρια, καθαρίζω τα πράσα και τα κρεμμυδάκια από τα εξωτερικά φύλλα και τις ρίζες τους. Εδώ πρέπει να πω, ότι επειδή τα πράσα μαζεύουν χώμα μεταξύ των φύλλων τους, συνηθίζω να τα χαράσσω κατά μήκος ώστε να ελέγχω και να ξεπλένω καλά ότι χώμα υπάρχει ανάμεσα τους. Κατόπιν τα κόβω σε ροδέλες.\nΚαθαρίζω και ψιλοκόβω τον άνηθο και το μαϊντανό.\nΣε μια πλατιά κατσαρόλα βάζω τις ροδέλες των πράσων και των φρέσκων κρεμμυδιών και τις σοτάρω με αρκετό ελαιόλαδο. Στο τέλος του σοταρίσματος ρίχνω 2-3 κ.σ. μπαλσάμικο.\nΕλέγχω τα μαυρομάτικα αν μαλάκωσαν, τα στραγγίζω, κρατάω όμως λίγο από το νερό τους και τα ρίχνω στην κατσαρόλα με τα πράσα και τα κρεμμυδάκια.\nΡίχνω και το ζουμί που κράτησα, ανακατεύω απαλά, αλατοπιπερώνω και αφήνω το φαγητό να πάρει 2-3 βράσεις, όχι παραπάνω από 5-6 λεπτά, όσο να δέσουν όλα τα υλικά όμορφα μεταξύ τους.\nΚλείνω τη φωτιά, στύβω το λεμόνι, το χτυπάω με λίγο ως αρκετό ελαιόλαδο και το ρίχνω στο έτοιμο πια φαγητό, ανακινώντας καλά την κατσαρόλα. Τέλος πασπαλίζω με τον ψιλοκομμένο άνηθο και μαϊντανό.\nΠρέπει να σας πω, ότι ενώ γενικά είμαι φειδωλή στο ελαιόλαδο που ρίχνω στα φαγητά μου, το συγκεκριμένο φαγητό θέλει οπωσδήποτε το λαδάκι του. Ίσως το άμυλο του φασολιού σε συνδυασμό με το ελαιόλαδο και μάλιστα όπως είπαμε έξτρα παρθένο, να μας δίνει αυτό το βελούδινο γευστικό αποτέλεσμα αυτού του εξαιρετικού πιάτου με τα φθινοπωρινά πράσα.\nΕλπίδα Νούσα says: 01/10/2015 at 1:25 pm\nΕκτός από σαλάτα, τα κάνω και με σπανακι και ανηθο.Θα τα δοκιμάσω ομως και με πράσο, που είναι και ζαρζαβατικό της εποχής και πρέπει να προτιμάμε, όπως σοφά μας προτρεπει η κυραμπακάλισσα…Καλό και νόστιμο μηνα, αγαπημένη μας!\nDimitra Cherouvim says: 01/10/2015 at 1:35 pm\nΚαλό μήνα και σε σένα Ελπίδα μου. Τα μαυρομάτικα γίνονται με ότι φρέσκα\nχορταρικά βρούμε στην αγορά. Είναι τόσο νόστιμα φασόλια που δένουν με\nόλα. Είμαι σίγουρη και για την επιτυχία τους με το σπανάκι.\nΕΛΕΝΗ ΦΩΤΗ says: 01/10/2015 at 3:35 pm\nακόμα και σκέτα ειναι πανόστιμα!!το φασόλι βλέπεις ειναι σαν κάστανο!\nDimitra Cherouvim says: 01/10/2015 at 4:59 pm\nΕλένη μου πέτυχες διάνα! Ακριβώς σαν κάστανο είναι το φασόλι! Πόσο μάλλον όταν συνδυάζεται με τη γλύκα των πράσων και των φρέσκων κρεμμυδιών.


Η Αμαλία Βούλγαρη για την Παγκόσμια Ημέρα Κοινωνικής Δικαιοσύνης - Antenna Star\nΗ Αμαλία Βούλγαρη για την Παγκόσμια Ημέρα Κοινωνικής Δικαιοσύνης\nΣτις 20 Φεβρουαρίου γιορτάζουμε την Παγκόσμια Ημέρα Κοινωνικής Δικαιοσύνης.\nΗ κοινωνική δικαιοσύνη ορίζεται ως η δίκαιη κατανομή εξουσίας, πόρων και υποχρεώσεων στην κοινωνία για όλους τους ανθρώπους, ανεξάρτητα από το φύλο, τη φυλή, την ηλικία, την κατάσταση ικανότητας, το σεξουαλικό προσανατολισμό, το θρησκευτικό υπόβαθρο.\nΟι αρχές που διέπουν τον ορισμό αυτό περιλαμβάνουν τις αξίες της συνεργασίας, της ίσης πρόσβασης στην υγεία και την εκπαίδευση και τις ίσες ευκαιρίες, οι οποίες αποτελούν και το θεμέλιο μιας δημοκρατικής κοινωνίας.\nΤο θέμα της κοινωνικής δικαιοσύνης και της άρσης των κοινωνικών ανισοτήτων είναι, δυστυχώς, πιο επίκαιρο από ποτέ. Και αυτό γιατί η κοινωνική δικαιοσύνη ταυτίζεται με την ισότητα. Αυτός πρέπει να είναι και ο βασικός στόχος που πρέπει να έχει κάθε ευνομούμενη πολιτεία όταν σχεδιάζει τον τρόπο με τον οποίο διανέμονται οι πόροι ανάμεσα στους πολίτες της.\nΗ καλύτερη δυνατή εκδοχή για μια κοινότητα θα ήταν να εξασφαλίσει τόσο ιατρική περίθαλψη όσο και εκπαίδευση σε όλα τα μέλη της και με ίσους όρους. Αυτό συμβαίνει γιατί η υγεία αποτελεί τη βάση όλων των υπόλοιπων αγαθών και την προϋπόθεση απόλαυσής τους.\nΗ εκπαίδευση και αυτή αντλεί τη σημασία της από το γεγονός ότι η κοινωνική μας οργάνωση βασίζεται στον αλφαβητισμό. Η ίση πρόσβαση όμως στην ιατρική περίθαλψη και την εκπαίδευση, αναστέλλεται λόγω της άνισης κατανομής του χρήματος. Η ίση κατανομή πόρων ότι είναι πολιτική επιλογή και πρέπει να προκύπτει μέσα από δημοκρατικές διαδικασίες. Στο πλαίσιο αυτό, πρέπει να εξασφαλίζεται, εξάλλου, και η κοινωνική πρόσβαση όλων των κοινωνικών στρωμάτων στους πόρους αυτούς.\nΥποστηρίζουμε τις αρχές της κοινωνικής δικαιοσύνης όταν ως πολιτεία καταρρίπτουμε τα εμπόδια που αντιμετωπίζουν οι άνθρωποι λόγω φύλου, ηλικίας, φυλής, εθνότητας, θρησκείας, πολιτισμού ή αναπηρίας. Μόνο τότε θα είναι ειρηνική και ευημερούσα η συνύπαρξη εντός και μεταξύ των εθνών.\nΒοηθός Περιφερειάρχη Δυτικής Ελλάδας σε θέματα Κοινωνικής Πολιτικής και Άρσης Κοινωνικών Ανισοτήτων\nΠροηγούμενο Συνελήφθη ο Δημήτρης Λιγνάδης – Δίωξη για βιασμό κατά συρροή\nΕπόμενο Εξ αποστάσεως το εαρινό εξάμηνο στα Α.Ε.Ι. της χώρας


Τη συμφωνία με την πΓΔΜ και το ζήτημα των δύο Ελλήνων στρατιωτικών συζήτησαν Τσίπρας - Στόλτενμπεργκ | HuffPost Greece\n28/06/2018 19:21 EEST\nΤη συμφωνία με την πΓΔΜ και το ζήτημα των δύο Ελλήνων στρατιωτικών συζήτησαν Τσίπρας - Στόλτενμπεργκ\nΟ κ. Στόλτενμπεργκ, από την πλευρά του, δήλωσε τη συμφωνία του ΝΑΤΟ με αυτό το πλαίσιο. Τη συμφωνία με αυτό το πλαίσιο την εξέφρασε και στη διάρκεια της ενημέρωσης που έκανε ο Γ.Γ. του ΝΑΤΟ στο Ευρωπαϊκό Συμβούλιο και αυτό σημαίνει απόλυτη διασφάλιση των ελληνικών θέσεων για το ζήτημα και πως υπάρχει μια συμφωνία χωρίς ”παραθυράκια”.\nPLUS: Σκοπιανό Κυβέρνηση Τσίπρας Έλληνες στρατιωτικοί ΝΑΤΟ


Η επέλαση του Σουλτάνου - ΝΕΑ Τηλεόραση Κρήτης\n20 Ιαν 2015 14.16\nΩς πρόεδρος λοιπόν πλέον, ο ισλαμιστής Ερντογάν… προήδρευσε χθες για πρώτη φορά σε συνεδρίαση του υπουργικού συμβουλίου που συγκάλεσε ο ίδιος στο φαραωνικό «λευκό παλάτι» του στην Αγκυρα, με τον πρωθυπουργό Νταβούτογλου παραδίπλα σε ρόλο παρατηρητή.\nΜέχρι και τον Αύγουστο, οι πρόεδροι στην Τουρκία δρούσαν ως «σύμβολα» στο περιθώριο της διακυβέρνησης. Για να ηγηθούν δε κάποιου υπουργικού συμβουλίου (πράγμα που όντως προβλέπεται από το Σύνταγμα), έπρεπε να συντρέχει… έκτακτη ανάγκη και να δοθούν προηγουμένως εξηγήσεις. Ωστόσο το άλλοτε έκτακτο γίνεται πλέον μόνιμο, με τον Ερντογάν σε ρόλο de facto ηγέτη (κράτους και κυβέρνησης) να προεδρεύει στο εξής τακτικά σε υπουργικά συμβούλια (σε μια συνεδρίαση ανά δίμηνο, σύμφωνα με πληροφορίες). Ενδεικτική και η απόφασή του να προχωρήσει στη σύσταση 12 υπηρεσιών που στόχο θα έχουν «την καλύτερη εναρμόνιση στις κινήσεις μεταξύ κυβέρνησης και προεδρίας». Ο ίδιος έχει άλλωστε ξεκαθαρίσει ότι θέλει να μετατρέψει το σύστημα της Τουρκίας σε προεδρικό.\nΓια να το καταφέρει, χρειάζεται πλειοψηφία 2/3 στο Κοινοβούλιο… την οποία δεν έχει αλλά σκοπεύει να εξασφαλίσει στις επόμενες γενικές εκλογές που πρόκειται να διεξαχθούν πριν από τον Ιούνιο του 2015.


Εγκαινιάστηκε νέο Ελληνικό Δημοτικό σχολείο στο TOMBOUCTOU στο MALI με την επωνυμία ΕΛΛΑΣ-ΜΕΓΑΣ ΑΛΕΞΑΝΔΡΟΣ – Wres\nΕγκαινιάστηκε νέο Ελληνικό Δημοτικό σχολείο στο TOMBOUCTOU στο MALI με την επωνυμία ΕΛΛΑΣ-ΜΕΓΑΣ ΑΛΕΞΑΝΔΡΟΣ\n6th Φεβρουάριος 2012 16th Δεκέμβριος 2020 wres\nΗ κ. Μέρω Κεσεσίογλου, Γενική Πρόξενος Ακτής Ελεφαντοστού και Πρόεδρος της Οργάνωσης ΕΛΛΗΝΙΚΗ ΔΡΑΣΗ ΑΦΡΙΚΗΣ εγκαινίασε πρόσφατα ένα δημοτικό σχολείο για 400 παιδιά στην πόλη TOMBOUCTOU στο MALI με την επωνυμία ΕΛΛΑΣ-ΜΕΓΑΣ ΑΛΕΞΑΝΔΡΟΣ …\n…κάνοντας για άλλη μια φορά να ηχήσουν οι σάλπιγγες της ανθρωπιάς και της ελπίδας στην μακρινή Αφρική προβάλλοντας τον ελληνικό πολιτισμό και την ελληνική μας γλώσσα αφού τα παιδιά διδάσκονται και ελληνικά από έλληνες και ξένους εθελοντές.\nΤο σχολείο ΕΛΛΑΣ-ΜΕΓΑΣ ΑΛΕΞΑΝΔΡΟΣ είναι το 17 ίδρυμα της Ελληνικής Δράσης ένα έργο που άρχισε το 1980 και συνεχίζεται με πυξίδα η φιλανθρωπία δεν έχει σύνορα διότι κανένας δεν έχει το δικαίωμα να ευτυχεί μόνος του.\nΛίγα λόγια για την ΕΛΛΗΝΙΚΗ ΔΡΑΣΗ ΣΤΗΝ ΑΦΡΙΚΗ.\nΗ Ελληνική Δράση Αφρικής είναι μια μη κυβερνητική οργάνωση με σκοπό την ανθρωπιστική βοήθεια προς όλες τις χώρες της αφρικανικής Ηπείρου (κυρίως στις χώρες της γαλλόφωνης Αφρικής). Ξεκινώντας από το 1980, συνεχίζει μέχρι και σήμερα να προσφέρει τη βοήθειά της που τόσο μεγάλη ανάγκη την έχουν χώρες όπως η Ακτή του Ελεφαντοστού.\nΜε βασικό στήριγμα την Κα. Μέρω Κεσεσίογλου, πρόεδρο της οργάνωσης, όχι μόνο προσφέρει φαρμακευτικό υλικό ή χρήματα, αλλά κυρίως επικεντρώνεται στο βασικότερο πρόβλημα: Να δώσει στους λαούς της Αφρικής τα εφόδια να σταθούν αξιοπρεπώς στα δικά τους πόδια.\nΤο έργο της οργάνωσης είναι πολύπλευρο. Προσφέρει φαρμακευτικό υλικό, εξοπλισμό νοσοκομείων, σχολικό υλικό. Αλλά δε σταματά εκεί. Με γιγαντιαία προγράμματα προσπαθεί να μεταφέρει γνώση και κατάρτιση. Με το αγροτικό πρόγραμμα εκπαιδεύει εκεί αλλά και στην Ελλάδα αγρότισσες που με τη σειρά τους όταν επιστρέφουν εκπαιδεύουν και άλλες και ιδρύουν αγροτικούς συνεταιρισμούς, από όπου οι ντόπιοι αποκτούν εισόδημα\nΟργανώνοντας ιχθυοκαλλιέργειες βοηθά για την απασχόληση των ανδρών. Προσφέρει εργαλεία και τρακτέρ στους αγρότες. Οργανώνει ελληνικές εβδομάδες για την προσέγγιση των δύο λαών\nΜπαίνοντας στη νέα χιλιετία, βάζουμε στόχο την καλυτέρευση των συνθηκών ζωής των ανθρώπων της Αφρικής. Μέσα από αυτό το χώρο μπορείτε να μάθετε περισσότερα για το έργο της οργάνωσης και τα σχέδια για το μέλλον.\nΟ Πανελλήνιος Σύλλογος Εθελοντών Αιμοδοτών Κοινωνική Αλληλεγγύη βράβευσε τους Εθελοντές της 9ης Λαμπαδηδρομίας\nH Ελληνίδα Ρία Αντωνίου στο ιταλικό “Dancing with the stars”!


Κλιμακώνεται η η ελληνοτουρκική ένταση | eidiseis.news\nΚλιμακώνεται η η ελληνοτουρκική ένταση\nΣυνεχίζει τις προκλητικές κινήσεις και τη ρητορική της έντασης η Τουρκία τη στιγμή που οι Ευρωπαίοι ετοιμάζονται σήμερα για τη δεύτερη Σύνοδο Κορυφής μέσα σε ένα μήνα στις Βρυξέλλες.\nΗ τελευταία προκλητική κίνηση της γείτονος ταλαιπώρησε τον Έλληνα υπουργό Εξωτερικών Νίκο Δένδια με τις τουρκικές αρχές να κρατούν επί 20 λεπτά στον αέρα το αεροσκάφος που τον μετέφερε.\nΟ κ. Δένδιας επέστρεφε από το ταξίδι του στο Ιράκ και το περιστατικό σημειώθηκε πάνω από τα σύνορα Τουρκίας-Ιράκ, καθώς η Άγκυρα αρνήθηκε να χορηγήσει άδεια υπερπτήσης στο αεροσκάφος.\nΝα σημειωθεί ότι η άδεια υπερπτησης είχε εγκριθεί λίγο νωρίτερα, ωστόσο, οι τουρκικές αρχές την απέσυραν καθώς το αεροσκάφος προσέγγιζε στα σύνορα. Έτσι το αεροσκάφος υποχρεώθηκε να χαμηλώσει ύψος και να κάνει κύκλους μέχρι να διευθετηθεί το θέμα και να επιτραπεί στο αεροσκάφος να συνεχίσει την πορεία του.\nΣτο μεταξύ, και ενώ το ερευνητικό πλοίου Oruc Reis πλέει σε περιοχή εντός της ελληνικής υφαλοκρηπίδας, την εμφάνισή του έκανε νότια του Καστελλόριζου το τουρκικό γεωτρύπανο Kanuni .\nΤο γεωτρύπανο, σύμφωνα με το marinetraffic, απέπλευσε το πρωί από το λιμάνι Tasucu της Τουρκίας, στην επαρχία της Μερσίνης, και έχει προορισμό το λιμάνι Haydarpasa της Κωνσταντινούπολης.\nΣτο ευρωπαϊκό τραπέζι η ένταση με την Τουρκία\nΌλα αυτά ενώ ο πρωθυπουργός Κυριάκος Μητσοτάκης ετοιμάζεται να φέρει στο τραπέζι του Ευρωπαϊκού Συμβουλίου την τουρκική παραβατικότητα. Σύμφωνα μάλιστα με Ευρωπαίο αξιωματούχο, οι οι νέες προκλητικές ενέργειες της Τουρκίας στην Ανατολική Μεσόγειο θα συζητηθούντην Παρασκευή, κατά τη δεύτερη μέρα της Συνόδου.\nΟ Ευρωπαίος αξιωματούχος διαβεβαιώνει ότι όλες οι ενέργειες της Άγκυρας παρακολουθούνται στενά από την Ε.Ε. και καταγράφονται. Στην επιστολή με τα θέματα της ημερήσιας διάταξης της συνόδου (15-16 Οκτωβρίου), που έστειλε προχθές το βράδυ στους Ευρωπαίους ηγέτες ο πρόεδρος του Ευρωπαϊκού Συμβουλίου Σαρλ Μισέλ, δεν αναφέρεται ονομαστικά στην Τουρκία, αλλά επισημαίνει ότι στη συνεδρίαση της δεύτερης μέρας θα συζητηθούν θέματα εξωτερικής πολιτικής που απαιτούν την προσοχή μας.\nΠαρόλα αυτά απροθυμία για την επιβολή κυρώσεων στην Άγκυρα ενδέχεται να δείξει και σε αυτή τη Σύνοδο Κορυφής η Ε.Ε., αναβάλλοντας τις όποιες αποφάσεις σχετικές με την Άγκυρα να ληφθούν στη Σύνοδο Κορυφής του Δεκεμβρίου. Αναφερόμενη στις αποφάσεις της περασμένης Συνόδου Κορυφής, η ευρωπαϊκή πηγή επισήμανε «ότι έχει τεθεί χρονοδιάγραμμα μέχρι τον Δεκέμβριο, όπως επίσης έχει συμφωνηθεί μεθοδολογία» για την…


Pre-workout / Νιτρικά : FIREBLASTER 12GR - ACTIVLAB - TROPICAL FRUIT\nΒρίσκεστε εδώ: Αρχική / Προσφορές / Pre-workout / Νιτρικά / FIREBLASTER 12GR - ACTIVLAB - TROPICAL FRUIT\nFIREBLASTER 12GR - ACTIVLAB - TROPICAL FRUIT\n2 in 1 / Fat burner - Preworkout\nΗΜΕΡΟΜΗΝΙΑ ΛΗΞΗΣ ΠΡΟΙΟΝΤΟΣ 04/12/16\nΤο Firestarter περιέχει κετόνες βατόμουρου, βήτα-αλανίνη, L-αργινίνη, L-τυροσίνη, πικρό εκχύλισμα πορτοκαλιού, καφεΐνη, βιταμίνες της ομάδας Β και ηλεκτρολύτες. Η βήτα-αλανίνη καθυστερεί την εμφάνιση της κόπωσηςκαι κάνει την προπόνηση να διαρκεί περισσότερο. Η αργινίνη είναι ένα αμινοξύ που εκτελεί διάφορες βιοχημικές λειτουργίες μέσα στο σώμα, είναι επίσης ένας πρόδρομος έκκρισης του οξειδίου του αζώτου (ΝΟ). Το ΝΟ είναι αποφασιστικής σημασίας για τη διαστολή των αιμοφόρων αγγείων. Η L-τυροσίνη παίρνει μέρος σε μια σωστή σύνθεση των κατεχολαμινών εντός ενός σώματος, π.χ. αδρεναλίνη, νοραδρεναλίνη και ντοπαμίνη. Οι βιταμίνες της ομάδας Β συμβάλλουν στον φυσιολογικό μεταβολισμό για την απόδοση της ενέργειας. Η καφεΐνη βοηθά στην ενίσχυση της συνολικής αποτελεσματικότητας και την αντοχή του σώματος κατά τη διάρκεια οποιασδήποτε σωματικής προσπάθειας.\nΠροτεινόμενος τρόπος ΧΡΗΣΗΣ\nΔιαλύουμε μία μερίδα (12 g) σε 200 ml νερού. Χρησιμοποιήστε μια φορά την ημέρα, πριν από την άσκηση. Μην υπερβαίνετε τη συνιστώμενη ημερήσια δόση. Το προϊόν δεν μπορεί να χρησιμοποιηθεί ως υποκατάστατο μιας ποικίλης δίαιτας.\nBeta-Alanine 2.5 gr 22.73 gr\nL-Arginine 2 gr 18.18 gr\nL-Tyrosine 500 mg 4545.45 mg\nBitter orange extract 300 mg 2727.27 mg\nCaffeine 200 mg 1818.18 mg\nRaspberry ketones 200 mg 1818.18 mg\nVitamin B2 2.8 mg 25.45 mg\nVitamin B1 2.2 mg 20 mg\nNiacin 48 mg 436.36 mg\nPantothenic Acid 12 mg 109.09 mg\nVitamin B6 2.8 mg 25.45 mg\nBiotin 100 mcg 909.09 mcg\nFolic Acid 400 mcg 3636.36 mcg\nVitamin B12 5 mcg 45.45 mcg\nCalcium 120 mg 1090.91 mg\nMagnesium 60 mg 545.45 mg\nSodium 300 mg 2727.27 mg\nPotassium 300 mg 2727.27 mg\nChloride 120 mg 1090.91 mg


Αποθήκευση ελαιολάδου - GAIApedia\nΤο ελαιόλαδο όταν παραλαμβάνεται δεν είναι έτοιμο για βρώση, περιέχει σε αιώρημα σωματίδια που προέρχονται από κυτταρικές ίνες της σάρκας σε λεπτότατο καταμερισμό, οι οποίες δεν φαίνονται με γυμνό μάτι. Για το λόγο αυτό αποθηκεύεται σε κυλινδρικές δεξαμενές με τον πυθμένα τους σε σχήμα κώνου ανεστραμμένου. Με τον τρόπο αυτό στον κώνο κατασταλάζουν τα σωματίδια όπου και απομακρύνονται από μια στρόφιγγα η οποία είναι προσαρμοσμένη στο κατώτατο άκρο. Ο χρόνος που απαιτείται για αυτή την κάθαρση κυμαίνεται από 2 μέχρι 10 μέρες. Για την αποθήκευση μεγάλων ποσοτήτων ελαιολάδου, συνήθως χρησιμοποιούνται ελαιοδεξαμενές κατασκευασμένες από ανοξείδωτο χάλυβα, προφυλάσσοντας το λάδι από το φως και τον αέρα. Εκτός όμως από το κατάλληλο δοχείο η δεξαμενή θα πρέπει να πληρεί και άλλους όρους:\nΗ θερμοκρασία να είναι στους 10-15oC, χωρίς όμως να κατεβαίνει πιο χαμηλά διότι παγώνει το λάδι.\nΝα είναι καθαρός πάντα ο χώρος φύλαξης.\nΝα έχει φως και να αερίζεται πλήρως, διότι τότε ανανεώνεται η ατμόσφαιρα του κλειστού χώρου της αποθήκης.\nΟι σταθερές δεξαμενές να είναι επενδυμένες εσωτερικά με πλακάκια από υλικό που δεν διαποτίζεται από το λάδι και που είναι επίσης αδρανές για να μην προσβάλλεται το προϊόν.\nΟι δεξαμενές μόλις αδειάσουν πρέπει να πλένονται πολύ καλά. Πρέπει να δίνεται ιδιαίτερη προσοχή στο να μην μένουν και ίχνη ελαιολάδου διότι αυτά θα παραμείνουν εκεί μέχρις ότου μπει η νέα ποσότητα του λαδιού και στο διάστημα αυτό οι ποσότητες αυτές ταγκίζουν και αποτελούν πηγή μόλυνσης για το νέο λάδι.\nΝα είναι καλά κλεισμένες αεροστεγώς και γεμάτες με λάδι. Έτσι, αποφεύγεται η αναερόβια ζύμωση, η ανάπτυξη μυκήτων και επίσης αποφεύγεται η οξείδωση από το οξυγόνο της ατμόσφαιρας (Αλεξάκης Σ. Αλέξανδρος,1998)\n"Ενδοκλαδική ανάλυση του εμπορίου του ελαιολάδου και της επιτραπέζιας ελιάς", Μεταπτυχιακή διατριβή της Ζουκίδου Κονδυλίας, Αριστοτέλειο Πανεπιστήμιο Θεσσαλονίκης, Γεωπονική Σχολή, Μεταπτυχιακό πρόγραμμα σποδών, Ειδίκεση "Αγροτική Οικονομία", Θεσσαλονίκη 2010\nΑνακτήθηκε από «http://www.gaiapedia.gr/gaiapedia/index.php?title=Αποθήκευση_ελαιολάδου&oldid=50950»\nΗ σελίδα αυτή τροποποιήθηκε τελευταία φορά στις 9 Ιουνίου 2016, στις 08:17.


Η λεηλασία της άμυνας : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Εξοπλισμοί 1996-2006, Αμύνεσθαι περί πάρτης)\nΣυγγραφέας: Κωνσταντίνος Π. Φράγκος\nΟ περί ου o λόγος Υπουργός γνωρίζει δώδεκα τρόπους να προσπορίζεται χρήματα,\nεκ των οποίων ο τιμιότερος είναι η κλοπή...\nΓύρω από τους αμυντικούς εξοπλισμούς φτιάχθηκαν περιουσίες, ενδεχομένως και πολιτικές καριέρες. Kάποιοι έγιναν πλούσιοι και βρίσκονται εντός και εκτός του Πενταγώνου. Όποια ντουλάπα της Γενικής Διεύθυνσης Eξοπλισμών αν ανοίξεις, θα βρεις ένα "σκελετό".\nΤο Έθνος ημών υφίσταται πολιτικήν τινά ζύμωσιν, καθ΄ ην τα ακαθαρτότερα στοιχεία ανέρχονται και επιπλέουσιν, εν είδει εξαφρίσματος, επί της επιφανείας. Ο τοιούτος αφρός, κατέχων, κατά τους νόμους της φυσικής, τα ανώτατα στρώματα, θέλει κυβερνά, φλυαρεί και κλέπτει ασυστόλως την Ελλάδα, μέχρις ου τελειώση η ζύμωσις και λάβη ανά χείρας ο λαός την μεγάλην εξαφριστικήν κουτάλαν.\n"Δεν θα ήσαν αυτοί λύκοι, αν οι άλλοι δεν ήσαν αρνιά"\nΗ Ελλάδα μετά την κρίση των Ιμίων, της οποίας ο χειρισμός υπήρξε ολέθριος, προέβη, στο όνομα της άμυνας της πατρίδας, σε ένα αλόγιστο και καταιγιστικό πρόγραμμα εξοπλισμών, το οποίο, όχι μόνο εξελίχθηκε σε λεηλασία της Οικονομίας, αλλά και οδήγησε στην εξασθένιση της Άμυνας. "Αμύνεσθαι περί... πάρτης", λοιπόν. Διερωτάται κανείς πώς είναι δυνατόν, ενώ ξοδεύονται τεράστια χρηματικά ποσά, η Άμυνα να εξασθενεί; Και όμως είναι· γιατί τον ταλαιπωρημένο αυτόν τόπο διαφεντεύουν οι απάτριδες και "οικονομισάριοι" πολιτικοί. Αναφέρονται εδώ, μεταξύ άλλων, συγκεκριμένες υποθέσεις εξοπλισμών, που αναδεικνύουν την εγκυρότητα των όσων αποκαλύπτονται (ραντάρ TPQ-37, πυροβόλα SUZANA, αεροσκάφη F-16, αντιαεροπορικά TOR-M1, αντιαεροπορικά OSA/AK, αντιαεροπορικό σύστημα ARTEMIS 30, υποβρύχια). Τα όργια του πρώην υπουργού Άκη Τσοχατζόπουλου δεν είναι παρά η κορυφή του παγόβουνου στις υποθέσεις υπερκοστολόγησης και παράνομων προμηθειών που παρουσιάζονται στις σελίδες του βιβλίου αυτού.\nΤαξινόμιση DDC: 320.495 (Πολιτική - Ελλάς - Λόγοι, δοκίμια, διαλέξεις), 355.4 (Άμυνα)\nISBN (10ψήφιο): 960-446-058-7\nΟ Κωνσταντίνος Φράγκος γεννήθηκε στην Τρίπολη Αρκαδίας και μεγάλωσε μετακινούμενος ανά την Ελλάδα ως Αξιωματικός του Στρατού. Επέζησε δύο δικτατοριών, ενός παγκοσμίου πολέμου, της γερμανικής κατοχής, ενός εμφυλίου πολέμου και της καταστροφικής λαίλαπας και επιδρομών των πολιτικών. Εξακολουθεί να πιστεύει σ΄ ένα καλλίτερο αύριο. Άρθρα του δημοσιεύονται στα ΝΕΑ, Οικονομικό Ταχυδρόμο και άλλα έντυπα.


Κωδικός Περιοχής 03306 / +493306 (Γερμανία)\nΚωδικός Περιοχής 03306 / +493306\nΚωδικός Περιοχής: 03306 (+493306)\nΠόλη ή Περιοχή: Gransee\nΤο πρόθεμα 03306 είναι ο κωδικός περιοχής για το Gransee. Και το Gransee βρίσκεται στη Γερμανία. Αν βρίσκεστε εκτός της Γερμανία και θέλετε να καλέσετε ένα άτομο στο Gransee, εκτός από τον κωδικό περιοχής, χρειάζεστε τον κωδικό χώρας που αντιστοιχεί στη χώρα που επιθυμείτε να καλέσετε. Ο κωδικός χώρας για τη Γερμανία είναι το +49, οπότε αν βρίσκεστε στην Ελλάδα και θέλετε να καλέσετε ένα άτομο στο Gransee, θα πρέπει να προσθέσετε στον αριθμό τηλεφώνου του εν λόγω ατόμου το +493306 ως πρόθεμα.\nΩς εναλλακτική λύση του +493306, το οποίο πρέπει να τοποθετήσετε μπροστά από τον αριθμό τηλεφώνου ενός ατόμου που βρίσκεται στο Gransee για να τον καλέσετε από την Ελλάδα, μπορείτε επίσης να χρησιμοποιήσετε το 00493306.


XXL Ψάρεμα | kleidas.gr\nΚωδικός προϊόντος: 25513\nΈνα παιχνίδι δεξιοτεχνίας με 4 καλάμια (650mm) και 12 ξύλινα μεγάλα ψάρια. Χρειάζεται ιδιαίτερη δεξιοτεχνία και λεπτή κίνηση για να ψαρέψετε τα ψαράκια!\nΜαγνητικοί αριθμοί. Μεγάλοι αριθμοί από μαλακό πλαστικό σε πλαστικό κουβαδάκι αποθήκευσης. Σετ 36 τεμαχίων.Μέσο Ύψος 7εκ


Wizards Of Tales Arcadia Περίοδος 2: Η σεζόν 2 ακυρώθηκε; Όλα όσα πρέπει να γνωρίζει ένας θαυμαστής για τη σειρά - Ψυχαγωγία\nWizards Of Tales Arcadia Περίοδος 2: Η σεζόν 2 ακυρώθηκε; Όλα όσα πρέπει να γνωρίζει ένας θαυμαστής για τη σειρά\nWizards Of Tales Arcadia Περίοδος 2:Είναι η επερχόμενη δράση, επιστημονική φαντασία, περιπέτεια, κινούμενα σχέδια, κωμωδία-δράμα που παράγονται από το Dreamwork Animation και το Double Dare You. Το σόου δημιουργήθηκε από τον Guillermo Del Toro, το οποίο πρόκειται να κάνει πρεμιέρα Netflix .\nΠότε θα κυκλοφορήσει το Wizards Of Tales Arcadia Season 2 στο Netflix;\nΠρόσφατα ο Guillermo Del Toro, ο δημιουργός της εκπομπής αποκάλυψε ότι η σειρά πρόκειται να κυκλοφορήσει σύντομα. Σύμφωνα με το tweet του, «WIZARDS ωθεί πίσω ένα μήνα περίπου! Το 70% των επεισοδίων έχουν τελειώσει τελείως, αλλά το 30% κινείται αργά μέσω της ανάρτησης. '\nΗ ημερομηνία κυκλοφορίας έχει προωθηθεί από το 2019 έως το 2020. Μέχρι στιγμής, η ημερομηνία κυκλοφορίας ορίστηκε στις 7 Αυγούστου 2020, αποτελούμενη από δέκα επεισόδια.\nΠοιοι όλοι αναμένεται να δουν στο Wizards Of Tales Arcadia Season 2;\nΟι περισσότεροι από τους χαρακτήρες κυνηγών troll και 3Below θα επιστρέψουν για το Tales of Arcadia. Μέχρι στιγμής, η λίστα των χαρακτήρων που θα επιστρέψουν περιλαμβάνει τα εξής:\nColin O'Donoghue ως Douxie\nΟ David Bradley ως Merlin\nΟ James Faulker ως Βασιλιάς Άρθουρ\nΟ Alfred Molina ως Archie\nLexi Medrano ως Claire Nuñez\nEmile Hirsch ως Jim Lake Jr.\nCole Sand ως Eli Pepperjack\nΟ Steven Yeun ως Steve Palchuk\nΜαρκ Χάμιλ ως πλασματικός Galadrigal\nΟ Diego Luna ως Krel Tarron\nΟ Charlie Saxton ως Toby Domzalski\nNick Offerman ως Varvatos Vex\nTatiana Maslany ως Aja Tarron\nΟ Matthew Waterson ως Draal the Deadly\nΟ Fred Tatasciore ως AAARRRGGHH !!! και Bagdwella\nΟ Kelsey Grammer ως Blinky Galadrigal\nΟ Victor Raider-Wexler ως Vendel\nΤι θα συμβεί στο Wizards Of Tales Arcadia Season 2;\nΗ βασική ιδέα στην οποία δίνει έμφαση η παραγωγή είναι να αντιπροσωπεύει τρεις διαφορετικούς κόσμους τρολ, εξωγήινων και μάγων. Οι δύο προηγούμενες σεζόν παρουσίασαν τους διαφορετικούς κόσμους των εξωγήινων και των τρολ, σε αυτή τη σεζόν θα δούμε τους μάγους.\nΥπάρχει μια επίσημη σύνοψη από το Netflix που λέει: «Οι τρολ, οι εξωγήινοι και οι μάγοι που ζουν στην Αρκαδία αντιμετωπίζουν μια αποκαλυπτική μάχη για τον έλεγχο του μαγικού τους κόσμου. Δημιουργήθηκε από τον Guillermo Del Toro. '\nΌχι μόνο αυτό, πολύ περισσότερες εκπλήξεις θα κρυφτούν την επόμενη σεζόν. Το σόου θα είναι γεμάτο περιπετειώδεις σκηνές με αρκετή κωμική σκηνή και σκηνές δράσης.\nΔιαβάστε επίσης: Carnival Row Season 2: Όλες οι τελευταίες πληροφορίες σχετικά με την ημερομηνία κυκλοφορίας, Cast & Plot.


Ο ελληνικός καφές προστατεύει την καρδιά - indicator.gr | indicator.gr Ο ελληνικός καφές προστατεύει την καρδιά - indicator.gr\nΔημοσιεύθηκε στις: Δε, Σεπ 26th, 2016 Υγεία Ο ελληνικός καφές προστατεύει την καρδιά\nΩστόσο, όπως όλα δείχνουν οι Έλληνες είμαστε εξαιρετικά τυχεροί γιατί το έχουμε… μέσα στα χέρια μας!\nΤα επιστημονικά δεδομένα δείχνουν ότι το μυστικό για τη διατήρηση της καρδιαγγειακής λειτουργίας και της μακροζωίας είναι μια κούπα ή και περισσότερο παραδοσιακού ελληνικού καφέ.\nΗ μελέτη της Ικαρίας, 2 χρόνια μετά τη δημοσίευσή της εξακολουθεί να αποτελεί αντικείμενο συζήτησης στον επιστημονικό κόσμο. Γιατί; Κατάφερε να αναδείξει ότι οι ηλικιωμένοι κάτοικοι του νησιού της Ικαρίας ηλικίας μεταξύ 69-81 ετών που έπιναν ελληνικό καφέ τουλάχιστον 1 φορά την ημέρα παρουσίασαν καλύτερη καρδιαγγειακή λειτουργία συνολικά. Με την ευκαιρία είναι σημαντικό να αναφερθεί ότι η Ικαρία έχει τεκμηριωθεί ως μια από τις περιοχές που οι άνθρωποι ζουν καλά για πάνω από 90 χρόνια παγκοσμίως. Φαίνεται, λοιπόν, ότι το μυστικό της μακροζωίας τους είναι οι διατροφικές τους συνήθειες και ιδίως η κατανάλωση ελληνικού καφέ.\nΠού κρύβεται το μυστικό στον ελληνικό καφέ;\nΓενικά, ο καφές, που είναι από τα πιο αγαπημένα ροφήματα των ανθρώπων σε όλα τα μέρη της γης, έχει αποδειχθεί ότι συμβάλλει στην υγεία της καρδιάς καθώς περιέχει υψηλά ποσά προστατευτικών αντιοξειδωτικών και πολυφαινόλες. Όμως, αυτό που κάνει τον ελληνικό καφέ να ξεχωρίζει είναι η διαδικασία παρασκευής του καθώς όλα τα συστατικά του διηθούνται την στιγμή της παρασκευής του στο μπρίκι μας παρέχοντας περισσότερες προστατευτικές ενώσεις σε κάθε φλιτζάνι.\nΟ ελληνικός καφές βράζεται, δεν υφίσταται εκχύλιση. Αυτή η μέθοδος βρασμού αναπτύχθηκε στην Υεμένη κατά την αρχαιότητα, πολύ πριν ανακαλυφθεί το φιλτράρισμα του καφέ. Η μέθοδος αυτή είναι που δημιουργεί και το αγαπημένο σε όλους μας καϊμάκι, το οποίο προσθέτει μια πλούσια, κρεμώδη υφή στον ελληνικό καφέ. Η διαδικασία του βρασμού του καφέ διατηρεί πολύ περισσότερα θρεπτικά συστατικά από τους κόκκους του καφέ σε σύγκριση με το φιλτράρισμα, γι’ αυτό και ο ελληνικός καφές αποδίδει μεγάλη ποσότητα αντιοξειδωτικών σε 1 μικρό φλιτζανάκι.\nΕπιπρόσθετα, ο ελληνικός καφές προέρχεται από τους κόκκους Arabica οι οποίοι αλέθονται δημιουργώντας μια πολύ λεπτή σκόνη, παρέχοντας έτσι μεγαλύτερη συγκέντρωση αντιοξειδωτικών.\nΠροστατεύοντας τη γυναικεία καρδιά…\nΗ ενδοθηλιακή λειτουργία αντιπροσωπεύει την υγεία των τοιχωμάτων των αιμοφόρων αγγείων. Το ενδοθήλιο αποτελείται από ένα λεπτό στρώμα κυττάρων που βρίσκονται στο εσωτερικό των αιμοφόρων αγγείων, βοηθώντας τα να ανοίξουν και να επιτρέψουν στο αίμα να ρέει μέσα τους ευκολότερα. Αυτή η διαδικασία διατηρεί την πίεση του αίματος υπό έλεγχο, επιτρέποντας την καρδιά να «εργάζεται» λιγότερο καθημερινά για να περάσει το αίμα μέσω αγγείων.\nΩστόσο, όταν το ενδοθήλιο φλεγμαίνει, δημιουργεί περιοχές όπου αρτηριακή πλάκα μπορεί να προσδεθεί και να δημιουργήσει, μια διαδικασία που μπορεί τελικά να προκαλέσει καρδιακή προσβολή. Η έντονη συγκέντρωση καρδιοπροστατευτικών συστατικών στον ελληνικό καφέ βελτιώνει τη φλεγμονή των αγγείων, «μαλακώνει» το στρώμα του ενδοθηλίου , επιτρέποντας στο αίμα να ρέει πιο ελεύθερα και αποφεύγοντας τη συσσώρευση αθηρωματικής πλάκας.\nΚάν’ το με τον ελληνικό τρόπο\nΟ ελληνικός καφές αποτελεί ένα από τα βασικά στοιχεία της κοινωνικής μας ζωής, καθώς συνηθίζουμε να πίνουμε γουλιά-γουλιά με την οικογένεια και τους φίλους, είτε γύρω από το τραπέζι της κουζίνας ή σε καφετέριες. Αυτή η χαλάρωση και η απόλαυση που αισθανόμαστε όταν καταναλώνουμε το αγαπημένο μας ρόφημα μαζί με αγαπημένα πρόσωπα, συμβάλλει ισχυρά στη μείωση του στρες, προσδίδοντας ένα ακόμα όφελος στην καρδιαγγειακή μας υγεία. Οι κάτοικοι της Ικαρίας συνηθίζουν να καταναλώνουν 3 με 5 φλιτζανάκια ελληνικού καφέ την ημέρα. Συνδυάστε, λοιπόν, τον αγαπημένο σας ελληνικό καφέ με μια μεσογειακή διατροφή, πλούσια σε ψάρια, ελαιόλαδο και πολλά φρούτα και λαχανικά, βοηθώντας την καρδιά σας να δουλεύει… ρολόι!\nΤαχίνι:Θρεπτικό και απαραίτητο


"Ελάτε... να πρασινίσουμε τον Υμηττό!"\nΟ Δήμος Γλυφάδας και ο “Σύνδεσμος Προστασίας Ανάπτυξης Υμηττού\n(ΣΠΑΥ)” διοργανώνουν εθελοντική δενδροφύτευση 3.000 νέων δέντρων στον Υμηττό.\nΚΥΡΙΑΚΗ 23 ΦΕΒΡΟΥΑΡΊΟΥ 2014, 10.00 π.μ. – στην οδό Πριγκιποννήσων.\nΠρόσβαση από: Κ. Αθανάτου – Αγ. Νεκταρίου Πυροφυλάκειο – Πριγκιποννήσων.


ΤΑ ΑΠΟΤΕΛΕΣΜΑΤΑ ΓΙΑ ΤΟ ΝΕΟ ΔΣ ΤΗΣ ΔΟΕ\nαπό ΜΑΡΙΟΡΗ Την / Το Τρι Ιουν 25, 2013 10:42 am\nΑποτελέσματα για Δ.Σ ΔΟΕ\nΨήφισαν 599. Άκυρα, Λευκά 1. Έλαβαν:\nΔΑΚΕ 166 και 3 έδρες\nΠΑΣΚ-ΔΗΣΥ 139 και 3 έδρες\nΠαρεμβάσεις 117 και 2 έδρες\nΕΣΑΚ-ΔΕΕ 76 και 2 έδρες\nΕΡΑ 65 και 1 έδρα\nΠροσωπικά θα δώσω τα θερμά μου συγχαρητήρια στο συνάδελφο Θανάση Αγαπητό!\nη ανάδειξή του στο ΔΣ της Ομοσπονδίας είναι η καλύτερη απάντηση του κλάδου στις διώξεις σε βάρος του!\nΚαλορίζικος και ο Νίκος ο Καλόγηρος που μπαίνει πρώτη φορά στο ΔΣ και γνωρίζω τους αγώνες του εδώ και χρόνια. Και από τον καιρό ακόμη που είχαμε ξεκινήσει την παλιά Πρωτοβουλία.\nΑπό κει και πέρα μπορεί να είναι ευχάριστο ότι η Αριστερά κατέκτησε 5 έδρες, από τις 3 που είχε ως τώρα, αλλά οι 6 έδρες ΔΑΚΕ και ΠΑΣΚ προδιαγράφουν το μέλλον σκοτεινό. Ειδικά όταν από χτες έχουμε δικομματική κυβέρνηση ΝΔ - ΠΑΣΟΚ. Δε θέλει φαντασία για να καταλάβουμε ότι θα τα βρουν μεταξύ τους και θα συνεχίσουν την ίδια ολέθρια και φιλοκυβερνητική τους τακτική.\nΜόνο ο πρόεδρος θα πάψει να είναι πράσινος. Η ΔΑΚΕ έχοντας την πρωτιά είναι βέβαιο πως θα τον διεκδικήσει. Οπότε κύριε Μαντά, αποχαιρέτα την καρέκλα του προέδρου. Κάτι είναι και αυτό και με αποζημιώνει και προσωπικά μετά το επεισόδιο που είχα μαζί του το Μάρτιο.\nΣτα ανέκδοτα της ημέρας είναι και τούτο: Η ΔΑΚΕ με τους ψήφους που πήρε μπορεί άνετα να μετονομαστεί σε ΕΚΑΒ!\nΆντε να γελάσουμε και λίγο γιατί τα αποτελέσματα είναι απογοητευτικά και δείχνουν πως έχουμε ακόμη πολύ δρόμο μέχρι να βγούμε από το λαβύρινθο.\nΑπ: ΤΑ ΑΠΟΤΕΛΕΣΜΑΤΑ ΓΙΑ ΤΟ ΝΕΟ ΔΣ ΤΗΣ ΔΟΕ\nαπό ΜΑΡΙΟΡΗ Την / Το Τρι Ιουν 25, 2013 11:26 am\nΟλοκληρώθηκαν οι εργασίες της 82ης Γενικής Συνέλευσης. Οι ανεξάρτητες αδέσμευτες και ενωτικές φωνές του κλάδου διαμορφώσαμε ένα ενωτικό ψηφοδέλτιο 14 κινήσεων συλλόγων της Ελλάδας με όνομα: Ανεξάρτητη Ενωτική Εκ-κίνηση Εκπαιδευτικών ΠΕ\nΠαλεύουμε για τα κοινά προβλήματα του κλάδου με συνέπεια και υπευθυνότητα δευσμευμένοι από τις αποφάσεις των γενικών μας συνελεύσεων. Η έναρξη των διαδικασιών για ενότητα αποκτά σάρκα και οστά.\nΤο ψηφοδέλτιό μας για το ΔΣ της ΔΟΕ έλαβε 29 ψήφους και αναδείχθηκε 6η δύναμη. Διαμορφώνεται για πρώτη φορά στη ΔΟΕ καταγραμμένη δυναμική των ανεξάρτητων ενωτικών κινήσεων !!!\nαπό ΜΑΡΙΟΡΗ Την / Το Τρι Ιουν 25, 2013 11:32 am\nαπό ΜΑΡΙΟΡΗ Την / Το Τρι Ιουν 25, 2013 11:43 am\nΣυνεδριο ΔΟΕ η αλλιως ειπείν το θέατρο του παραλόγου.\nΌσο για την ψηφοφορία,από δω η γυναίκα μου,από δω το αίσθημα μου ένα πράγμα..Παρόλο τον αέρα στα πανιά μας,πρέπει να επιμείνουμε στην ενότητα της αριστεράς στη βάση.Οι ριζοσπαστικές δυνάμεις της αριστεράς σε 2 ψηφοδέλτια,και η αριστερά κατακερματισμένη.Την ώρα που οι άλλοι τα βρίσκουν μια χαρά,είναι αδήριτη ανάγκη για συνθέσεις στο μέγιστο βαθμό....\nΘα συμφωνήσω απόλυτα με το φίλο Θεόφιλο. Ακριβώς έτσι είναι. Μόνο που του διέφυγε ότι η αριστερά είναι σε 3 κομμάτια...\nαπό ΜΑΡΙΟΡΗ Την / Το Τρι Ιουν 25, 2013 2:18 pm\nΘυμάμαι την εποχή που η ΔΟΕ ήταν της μορφής ΠΑΣΚ - ΔΑΚΕ 10 έδρες και ένας από την αριστερά. Την εποχή της παντοδυναμίας του ΠΑΣΟΚ και με την ΠΑΣΚ να κόβει και να ράβει ακόμη και μέσα στο υπουργείο. Και μη μου πει κανείς ότι δε γινότανε, γιατί θα θυμίσω ότι και οι δυο γονείς μου εργάστηκαν στην Πρωτοβάθμια και ήταν και συνδικαλιστές.\nΜπορεί λοιπόν και αυτή τη φορά να κράτησαν με νύχια και με δόντια την πλειοψηφία αλλά πλέον η άλλοτε κραταιή ΠΑΣΚ είναι δεύτερη και με μεγάλη διαφορά (ας πρόσεχε) και επιπλέον η αριστερά για πρώτη φορά θα εκπροσωπείται με πέντε έδρες. Κι αυτό μπορεί να μην της επιτρέπει (έτσι διασπασμένη κιόλας που είναι σε τρία κομμάτια) να παίρνει αποφάσεις στο συνδικάτο αλλά δηλώνει τη μεταστροφή της βάσης. Αυτής της τόσο δυσκίνητης βάσης που ακόμη και σήμερα επιμένει να δίνει πρωτιά στην παράταξη που πρόσκειται στην κυβέρνηση.\nΈστω και έτσι όμως. Η τάση είναι ολοφάνερη για ανατροπή τόσο στις επόμενες εκλογές για ΔΣ της ΔΟΕ όσο και στο διάστημα αυτό μέσα στους συλλόγους.\nΤο θέμα είναι πώς θα χειριστεί το αριστερό ρεύμα την κατάσταση. Θα συνεχίσει την πολυδιάσπαση; Από την ανακοίνωση του ΠΑΜΕ που αναδημοσίευσα παραπάνω, τίποτε το καλό δεν προοιωνίζεται.\nΆρα μένει στον κόσμο να δώσει την κατάλληλη ώθηση για ενωτική κίνηση από κάτω. Και για ενιαίο μέτωπο αντίστασης!\nΕξάλλου αυτό είναι και το μήνυμα των 29 ψήφων που πήραν όσοι υποστήριξαν ενότητα.\nΚι αν θέλουν οι Πασκίτες και οι Δακίτες ας ακούσουν. Το λέω γιατί εγώ δε χαρίζω κανένα συνάδελφο στην εξουσία. Και επιμένω να μη βλέπω ταμπέλες αλλά ανθρώπους.\nΚι ας μίλησα πριν για την αριστερά και την άνοδό της. Ή και ακριβώς γι' αυτό...


ΠΑΡΑΚΟΛΟΥΘΟΥΜΕ με μεγάλη αγωνία αλλά και με έκπληξη το συνεχιζόμενο ξεπούλημα Ε/Κ γης στα Κατεχόμενα μέσω της περιβόητης Επιτροπής Ακίνητης Ιδιοκτησίας (Immovable Property Commission) και μόνο αποτροπιασμό νοιώθουμε γ’αυτό το εθνικό κατάντημα. Γίναμε όλοι μάρτυρες ενός ανατολίτικου παζαριού που διεξάγεται εντός των αιθουσών της Επιτροπής. Της Επιτροπής της ντροπής που μας την επέβαλε, ει δυνατό, το Ευρωπαϊκό Δικαστήριο - κατά τα άλλα - Ανθρωπίνων Δικαιωμάτων, χωρίς να αντιδράσουμε επαρκώς, με διάφορα ψευτοδιλήμματα όπως το ότι η πώληση περιουσίας είναι αναφαίρετο δικαίωμα του ιδιοκτήτη.\nΟι αριθμοί, επιτέλους, άρχισαν να πανικοβάλουν την πολιτεία έστω και καθυστερημένα. Σύμφωνα με τη κατάσταση που με μεγάλο καμάρι δημοσιεύει η Επιτροπή, μεταξύ 17/3/2006 – 30/1/2014 βγήκαν στο σφυρί 16,785 τ.χλμ, πωλήθηκαν 10,55 τ.χλμ για το ποσό των stg £147,5 εκ (περίπου €176,16 εκ) που αναλογεί σε €16,68/τμ. Το ποσό αυτό περιλαμβάνει αποζημίωση τόσο για γη όσο και κτήρια! Με λίγα λόγια πραγματικό ξεπούλημα ή σύμφωνα με τους εκτιμητές γης στο 10% της σημερινής αξίας αυτής της γης.\nΠώς ξεκίνησε αυτή η κατρακύλα. Όλα ξεκίνησαν με την υπόθεση Δημόπουλος vs Τουρκίας (2010), στην οποία το ΕΔΑΔ αναγνώρισε ως νόμιμο ένδικο μέσο την Επιτροπή στα Κατεχόμενα. Τι πήγε στραβά; Πώς μας έπιασαν στον ύπνο οι Ευρωπαίοι δικαστές; Τι παρασκήνια παίχτηκαν; Ποίες οι πολιτικές σκοπιμότητες; Είναι ντροπή να έχουμε τόσους άρτια καταρτισμένους νομικούς και να μην τους είχαμε εκμεταλλευτεί έγκαιρα. Τι αγώνα διπλωματικό δίνουμε για τη προάσπιση των βασικών ανθρωπίνων δικαιωμάτων όπως αυτό της περιουσίας; Μας φαίνεται πως σ’ αυτό το βασανισμένο τόπο ο διπλωματικός αγώνας είναι απλώς ένας αγώνας πυρόσβεσης, που δυστυχώς αυτοί που βάζουν τις φωτιές βεβαιώνονται ότι δεν θα μας αφήσουν να τις σβήσουμε.\nΚαταλήξαμε, λοιπόν, στην Επιτροπή που, σύμφωνα με την απόφαση του ΕΔΑΔ, όταν δεν ικανοποιήσει τον αιτητή, μπορεί να γίνει προσφυγή στο «Ανώτατο Δικαστήριο» του ψευδοκράτους που και αυτό εάν δεν ικανοποιήσει υπάρχει η δυνατότητα προσφυγής σαν τελικό καταφύγιο στο ΕΔΑΔ.\nΑπ’ό,τι αντιλαμβανόμαστε εμείς οι μη νομικοί, η απόφαση αυτή του ΕΔΑΔ ήταν τελεσίδικη με την καραμέλα ότι είναι η Τουρκία που εκπροσωπείται στην Επιτροπή και έτσι ο κάθε ιδιοκτήτης θα τα βάζει με τη Τουρκία όπως και στο ΕΔΑΔ. Αναβάθμιση του ψευδοκράτους και διασυρμός της Ευρωπαϊκής υπόστασης του κάθε Ε/Κ πολίτη. Το ΕΔΑΔ μας κλώτσησε στην αγκαλιά της Τουρκίας και του ψευδοκράτους. Φτάνουμε τώρα στο ερώτημα τι έκαμαν όλα αυτά τα χρόνια μέχρι σήμερα οι κυβερνήσεις Τάσσου Παπαδόπουλου, Δημήτρη Χριστόφια και Νίκου Αναστασιάδη. Τι μέτρα πήραν για να αποτρέψουν Ε/Η στο να καταφύγουν στην Επιτροπή των Κατεχομένων. Βγήκαν απλώς στις τηλεοράσεις και συνιστούσαν στο κόσμο να μην καταφεύγει. Τι εναλλακτικές επιλογές έδωσαν; Τι στρατηγικό σχέδιο κατάρτισαν; Ποιους παράγοντες εξέτασαν; Τι μέτρα αποθάρρυνσης των ιδιοκτητών περιουσιών στα κατεχόμενα πρότειναν; Μελέτησαν την κάθε κατηγορία ιδιοκτητών; Σκέφτηκαν σχέδιο δράσης που να εφαρμόζεται σε κάθε κατηγορία ; Από τα ονόματα και τις υποθέσεις που δημοσιεύτηκαν μέχρι σήμερα μπορεί κάποιος να συμπεραίνει τα ακόλουθα:\nΚατηγορία Αυθεντικά Απελπισμένων: Σε αυτή τη κατηγορία μπορούμε να υποθέσουμε ότι αυτοί οι άνθρωποι που ζουν στη προσφυγιά, έχουν στη πλάτη τους ασήκωτα χρέη και έχουν παιδιά για σπουδές ή θέλουν να τα βοηθήσουν στο γάμο τους. Αυτοί οι άνθρωποι κτύπησαν όλες τις πόρτες και, αφού τις βρήκαν κλειστές, αποφάσισαν με βαριά καρδιά να κτυπήσουν τη πόρτα του κατακτητή. Προδομένοι για δεύτερη φορά από την ίδια τη πατρίδα τους, αυτοί οι άνθρωποι ζητιάνεψαν κυριολεκτικά από το κατακτητή. Ό,τι προαιρείσαι, Αγά μου!\nΚατηγορία Τυχοδιωκτών: Σε αυτή τη κατηγορία μπορούμε να εντάξουμε Ε/Κ συμπολίτες μας που παίρνουν τη ζωή ελαφρά. Επισκέπτονται τα καζίνα στα κατεχόμενα, ασχολούνται με ύποπτες δοσοληψίες και για αντιμετώπιση των «χρεών» τους καταφεύγουν στην Επιτροπή και ό,τι προκύψει.\nΚατηγορία Εχόντων αλλά Άπληστων: Αναμένουμε ότι σε αυτή τη κατηγορία συναντούμε Ε/Κ που δεν έχουν ιδιαίτερες οικονομικές ανάγκες αλλά από τη φοβία τους να χάσουν εντελώς τη περιουσία τους, ειδικά με τα χρονοδιαγράμματα που ανακοίνωσε η Επιτροπή όπως το τέλος του 2011, τρέχουν να πωλήσουν τις περιουσίες τους όσα όσα.\nΚατηγορία Εχόντων Διαμαρτυρομένων: Υπολογίζουμε ότι σε αυτή τη κατηγορία συναντούμε Ε/Κ χωρίς ιδιαίτερα οικονομικά προβλήματα αλλά ίσως να θέλουν να αλλάξουν αυτοκίνητο ή κάποιο άλλο καταναλωτικό αγαθό και στη προσπάθεια τους να διαμαρτυρηθούν για τη μη λύση του Κυπριακού προβαίνουν σε δήλωση πλήρους απαξίωσης των Κυβερνώντων και καταφεύγουν στην Επιτροπή ίσως και επιδεκτικά. Αυτή η κατηγορία πιθανό να ζητεί και υπηρεσίες Τ/Κ δικηγόρων με την ελπίδα όπως πετύχουν καλύτερη συναλλαγή από τη μια απαξιώνοντας οποιοδήποτε ελληνικό στοιχείο από την άλλη στη διεκδίκηση τους.\nΟι χιλιάδες υποβληθείσες αιτήσεις θα πρέπει να κατηγοριοποιηθούν στις πιο πάνω γραμμές Ας προχωρήσει το Πανεπιστήμιο Κύπρου με την έρευνα, που όπως αντιλαμβανόμαστε προχωρεί. Θέλει μεγάλη ανάλυση αυτών των κατηγοριών Ε/Κ που καταφεύγουν στην Επιτροπή. Ο κοινός παρονομαστής είναι το αίσθημα εγκατάλειψης από τη πολιτεία, την εκκλησία και τη κοινωνία στον όποιο αγώνα διεξάγουν αυτοί οι άνθρωποι. Το αίσθημα πατριωτισμού έχει προ πολλού σβήσει. Δεν υπάρχουν λάβαρα από όπου να κρατηθούν. Τίποτα δεν στέκεται στο δρόμο τους. Δεν μπορούμε όμως να πιστέψουμε ότι την ώρα που πέφτει το σφυρί του Τούρκου καδή δεν υπάρχει το αίσθημα της απώλειας, της ήττας ή της ντροπής.\nΤελευταία ακούμε σωρεία εισηγήσεων για να σταματήσει αυτή η μαζική προσφυγή στην Επιτροπή όπως:\nΑνταλλαγή περιουσιών στα κατεχόμενα με εκκλησιαστική ή χαλίτικη γη.\nΜεταφορά συντελεστή δόμησης.\nΥπαγωγή των κατεχόμενων περιουσιών σε κηδεμόνα Ε/Κ γης.\nΠαγοποίηση χρεών προς τη Κυπριακή Δημοκρατία.\nΑξιοποίηση Κεντρικού Φορέα Ισότιμης Κατανομής Βαρών.\nΔάνεια σπουδών και επαγγελματικά δάνεια, κ.ά.\nΚαταλήγοντας, θέλουμε να υπενθυμίσουμε τόσο τους κυβερνόντες όσο και τους Ε/Κ αιτητές ότι εμείς αποτελούμε μέρος αυτής της κοινωνίας που το 1974 υπηρετούσαμε τη πατρίδα με τον όρκο να υπερασπιστούμε τα πάτρια εδάφη μέχρι της τελευταίας ρανίδος του αίματός μας. Τηρήσαμε αυτό τον όρκο και πολεμήσαμε τον Τούρκο εισβολέα μέχρις εσχάτων. Αφήσαμε στο πεδίο της μάχης 40 πεσόντες και αγνοούμενους, 60 ανάπηρους πολέμου, ενώ 15 συμπολεμιστές μας έπεσαν αιχμάλωτοι στα χέρια του βάρβαρου εισβολέα. Σε όλο το δυτικό μέτωπο, από αεροδρόμιο Λευκωσίας, Άγιο Βασίλειο, Σκυλλούρα, Φιλιά, Άγιο Ερμόλαο, Αγριδάκι, Κοντεμένο, Λάπηθο και Καραβά παντού αφήναμε νεκρούς, αγνοούμενους και τραυματίες. Δώσαμε άφθονο το νεανικό μας αίμα υπερασπιζόμενοι το ιερό χώμα των προγόνων μας. Το χώμα που βάδισαν οι Άγιοι μας, το χώμα στο οποίο έζησαν πριν 3000 χρόνια Έλληνες, το χώμα που όργωσαν οι προπάπποι μας. Αυτό το χώμα είναι ευλογημένο, ιερό και οφείλουμε να το κρατήσουμε ελεύθερο όσα χρόνια και να περάσουν. Πώς είναι δυνατό 40 χρόνια από τη βάρβαρη τουρκική εισβολή κάποιοι συμπατριώτες μας να αγνοούν τα ποτισμένα με τόσο αίμα εδάφη και να τα ξεπουλούν στον εισβολέα χάνοντας τη πίστη τους και την υπομονή τους. Πώς θα εξηγήσουν στους προγόνους τους ότι έδωσαν τη γη τους για να «ησυχάσουν». Ως Σύνδεσμος Πολεμιστών του 286 ΜΤΠ -1974 καλούμε όλους να αναλογιστούν την ιστορική ευθύνη που τους αναλογεί και να συστρατεύσουν δυνάμεις. Ο αγώνας της δικαίωσης και της απελευθέρωσης είναι κοινός και όλοι μαζί καλούμαστε να κρατηθούμε με πίστη και εθνική υπερηφάνεια μέχρι το τέλος του αγώνα. Είναι οφειλή σε όσους πότισαν με το αίμα τους αυτή τη γη των προγόνων μας.\n*Ο Χρίστος Ν. Τουφεξής είναι ο Πρόεδρος του Συνδέσμου Πολεμιστών 1974


ΠΑΙΔΙΚΟΙ ΣΤΑΘΜΟΙ ΘΕΣΣΑΛΟΝΙΚΗΣ\nΠαιδικοί Σταθμοί Ανατολική Θεσσαλονίκη\nΠαιδικός σταθμός Ο παιδικός σταθμός Θεσσαλονίκης European Baby School έχει δημιουργηθεί με αίσθημα αγάπης, ευθύνης και ευαισθησίας προς το παιδί. Στον παιδικό σταθμό European Baby School γνωρίζουμε καλά ότι τα πρώτα χρόνια της ανάπτυξης ενός παιδιού είναι καθοριστικής σημασίας για την διαμόρφωση της προσωπικότητας και του χαρακτήρα του. Πιστοί ακόλουθοι της διαπίστωσης αυτής, ένας από τους βασικούς μας στόχους είναι να συμβάλλουμε θετικά στη διάπλαση των προσωπικοτήτων των παιδιών μας. Τα παιδιά του European Baby School εξοπλίζονται με τα κατάλληλα εφόδια που συμβάλλουν στη διαμόρφωση ολοκληρωμένων και ισορροπημένων χαρακτήρων. Μαθαίνουν να συμπεριφέρονται σωστά μέσα στο σχολείο, στο σπίτι αλλά και όπου αλλού βρεθούν χωρίς ποτέ να χάνουν την παιδικότητα, τον ενθουσιασμό και τον αυθορμητισμό που τα χαρακτηρίζει. Το δημιουργικό παιχνίδι είναι το πολυτιμότερο εργαλείο μας σε όλη αυτή την προσπάθεια, καθώς τα παιδιά μας βρίσκονται στην πιο ξέγνοιαστη ηλικία τους.\nΗ τρυφερή ηλικία που βρίσκονται τα παιδιά μας είναι κάτι που σεβόμαστε και δεν ξεχνάμε ποτέ στο European Baby School. Αντιμετωπίζουμε το κάθε παιδί σαν μία ξεχωριστή προσωπικότητα και σεβόμαστε τα ιδιαίτερα χαρακτηριστικά του. Σκύβουμε με διακριτικότητα πάνω από το πρόβλημα κάθε παιδιού και το αγκαλιάζουμε χωρίς καμία διάκριση, παρά μόνο με αγάπη. Οι δασκάλες του παιδικού σταθμού European Baby School είναι κοπέλες προικισμένες με απέραντη αγάπη και ευαισθησία για το παιδί και εφοδιασμένες με την απαραίτητη εμπειρία και γνώσεις για τη σωστή διαπαιδαγώγηση των λιλιπούτειων μαθητών τους! Είναι παιδαγωγοί που ενδιαφέρονται για το κάθε παιδί ξεχωριστά και νοιάζονται για τη σωματική και ψυχική υγεία των παιδιών τους. Προσαρμόζουν ομαλά το κάθε παιδί στην ομάδα και το κάνουν ενεργό μέλος της, προωθώντας συγχρόνως τη δημιουργία φιλικών δεσμών ανάμεσα στους μαθητές τους. Το παιδί κοινωνικοποιείται, μαθαίνει να μοιράζεται τα πράγματά του και κάνει βασικά βήματα προς την αυτονομία, την ανεξαρτησία και την απόκτηση υπευθυνότητας .\nΣτο European Baby School θέλουμε τα παιδιά μας να βλέπουν το σχολείο σαν ένα χώρο χαράς και να γυρνάνε σπίτι μεταφέροντας αγάπη, ενθουσιασμό και ένα σωρό γνώσεις και εμπειρίες! Γι’ αυτό και οι αίθουσες του European Baby School είναι διαμορφωμένες με τέτοιο τρόπο ώστε να δημιουργούν συναισθήματα οικειότητας και ασφάλειας στο παιδί. Τα όμορφα χρώματα στους τοίχους σε συνδυασμό με την προσεγμένη διακόσμηση και το διάχυτο φως που χαρακτηρίζει τους χώρους του παιδικού σταθμού, δημιουργούν στα παιδιά το συναίσθημα ότι βρίσκονται στο σπίτι τους. Ο παιδικός σταθμός European Baby School είναι ισόγειος, κατασκευασμένος σύμφωνα με τις πιο σύγχρονες προδιαγραφές ασφαλείας, χωρίς επικίνδυνα σκαλιά και ανισόπεδα εμπόδια που εγκυμονούν κινδύνους ατυχημάτων για τα παιδιά. Επιπλέον, η καθαριότητα των χώρων και η ατομική υγιεινή του κάθε παιδιού είναι κάτι που φροντίζουμε με ιδιαίτερη ευλάβεια και προσοχή.\nΤο αναλυτικό πρόγραμμα ημερήσιων δραστηριοτήτων του παιδικού σταθμού διαμορφώνεται από τις παιδαγωγούς της κάθε τάξης, οι οποίες γνωρίζουν τις ικανότητες, τις ανάγκες και τα ενδιαφέροντα των μαθητών τους και προσαρμόζουν το πρόγραμμα σε αυτά τα κριτήρια. Το πρόγραμμα ημερήσιων δραστηριοτήτων είναι ποικίλο, ζωντανό, ευέλικτο και κυρίως κατάλληλο για την ηλικία κάθε παιδιού. Οι παιδαγωγικές εκδρομές και οι εξορμήσεις στην φύση είναι ένα πολύ συχνό κομμάτι του προγράμματος, οι οποίες επιτρέπουν στα παιδιά να προσεγγίσουν βιωματικά την εκάστοτε θεματική ενότητα. Θα εκπλαγείτε από τις καινούριες γνώσεις που θα αποκτήσουν τα παιδιά σας, από τον ρυθμό που θα αναπτύσσεται το λεξιλόγιό τους και από τα διάφορα ταλέντα του που θα αρχίσουν να ξεδιπλώνονται. Όλα αυτά επιτυγχάνονται μέσα από το σχεδιασμό ευχάριστων δραστηριοτήτων και ενδιαφερόντων παιδαγωγικών παιχνιδιών για τα παιδιά. Το παιχνίδι είναι αναπόσπαστο κομμάτι της καθημερινότητας του παιδιού και οι παιδαγωγοί μας γνωρίζουν ότι αποτελεί τον καλύτερο τρόπο μάθησης γι’ αυτή την ηλικία .\nΣτον παιδικό σταθμό European Baby School προσφέρουμε ποιότητα προσχολικής αγωγής που βοηθάει το παιδί να αναπτύξει σωστά τόσο το σώμα όσο και το πνεύμα του. Σε όλα τα τμήματα του παιδικού σταθμού γίνονται δραστηριότητες μουσικής, αγγλικών και φυσικής αγωγής από ειδική μουσικοπαιδαγωγό, καθηγήτρια αγγλικών και γυμναστή χωρίς καμία επιπλέον χρηματική επιβάρυνση.\nΣας περιμένουμε να μας γνωρίσετε από κοντά και να διαπιστώσετε ότι το European Baby School αποτελεί τον καλύτερο παιδικό σταθμό της Θεσσαλονίκης.


Η Ματίνα Παγώνη απαντά στον Λαζόπουλο: Λέω στον Λάκη ότι δεν με φτιάχνουν, φτιάχνομαι μόνη μου | Lamianow.gr\nBy Lamianow.gr 5 Ιανουαρίου 2022, 13:46 0\nΗ Ματίνα Παγώνη και πρόεδρος της ΕΙΝΑΠ παρακολούθησε το συγκεκριμένο απόσπασμα και απάντησε ως εξής: «Λέω στον Λάκη ότι δεν με φτιάχνουν, φτιάχνομαι μόνη μου. Βάφομαι όπως βάφομαι κάθε μέρα, δεν κάνω κάτι ιδιαίτερο. Εμένα μου είναι πολύ συμπαθής. Ο Λάκης Λαζόπουλος όλα αυτά τα χρόνια προσέφερε στον κόσμο χιούμορ… Νομίζω ήταν αγαπητός σε όλους και καλό είναι να συνεχίσει να κάνει πράγματα, να τον απολαμβάνουμε. Είμαι δεκτική στη σάτιρα, μου άρεσε πάντα. Την σάτιρα ή την ανέχεσαι ή δεν την ανέχεσαι. Μου αρέσει να με σατιρίζουν, δεν τρέχει και τίποτα».\nΛαμία : Σοβαρό τροχαίο στα Γαλανεικα! Ι.Χ συγκρούστηκε με μηχανή (φωτό – βίντεο)


Star Wars Battlefront II: Διαρρέει το πλήρες roster των playable ηρώων - VideoGamer.gr\n06/07/2017 · Γράφει ο Δημήτρης Κωνσταντίνου\nStar Wars Battlefront II: Διαρρέει το πλήρες roster των playable ηρώων\nΑρχεία από την Closed Aplha του τίτλου φανερώνουν 16 playable χαρακτήρες!\nΣήμερα, έγιναν διαθέσιμα στο φως της gaming δημοσιότητας και κοινότητας μερικές νέες "καυτές" πληροφορίες σχετικά με το roster ηρώων του Star Wars σύμπαντος, που θα "συμμετάσχει" στο πολυαναμενόμενο sequel Star Wars Battlefront II της EA.\nΠιο συγκεκριμένα οι πληροφορίες αυτές αποκαλύφθηκαν από τον χρήστη Reddit, uninspired_zebra, ο οποίος ανακάλυψε μια λίστα playable χαρακτήρων μέσα στα αρχεία της τρέχοντος Closed Alpha έκδοσης του Star Wars Battlefront II.\nΗ ακόλουθη λίστα με τους 16 playable, νέους και όχι μόνο, χαρακτήρες βρέθηκε μέσα στα διερρευθέντα αρχεία:\nΌπως μπορείτε να παρατηρήσετε, το δυναμικό roster του sequel της σειράς διαθέτει ένα μεγάλο και ικανοποιητικό αριθμό χαρακτήρων από την αρχική τριλογία - με τους περισσότερους χαρακτήρες εξ αυτών να "επιστρέφουν" από το πρώτο Battlefront. Εκτός αυτών, νέοι εικονικοί ήρωες και villain του Star Wars σύμπαντος γίνονται πλέον διαθέσιμοι. Επιπρόσθετα, θα επιθυμούσαμε να δούμε δροσερό και τη συμπερίληψη του Iden Versio, τον κύριο χαρακτήρα της νέας καμπάνιας του Star Wars Battlefront II, καθώς και μερικά άλλα αξιοσημείωτα πρόσωπα από το "The Force Awakens" και τον επερχόμενο "The Last Jedi", τις 2 τελευταίες ταινίες της δημοφιλούς σειράς Star Wars.\nΈνα ενδιαφέρον στοιχείο για την παραπάνω λίστα είναι ότι ο Captain Phasma αναγράφεται ως χαρακτήρας, αλλά ο Finn δεν συμπεριλαμβάνεται. Για όσους δεν γνωρίζουν, ο Finn και ο Phasma επιβεβαιώθηκαν στο EA Play ως χαρακτήρες που θα προστεθούν στο Battlefront II ως δωρεάν DLC περιεχόμενο, μετά την κυκλοφορία του παιχνιδιού. Αν το roster της λίστας των χαρακτήρων είναι σωστό, τότε η ένταξη του Finn θα φέρει τον αριθμό των playable χαρακτήρων στους 17 ήρωες.\nΓια λόγους σύγκρισης, το πρώτο Star Wars Battlefront του 2015 είχε μόνο 6 χαρακτήρες που ήταν διαθέσιμοι στο λανσάρισμα του παιχνιδιού, ενώ στον roster αυτού προστέθηκαν ακόμη 8 ήρωες αργότερα μέσω των DLC. Εάν η παραπάνω λίστα είναι σωστή, τότε φαίνεται ότι το Star Wars Battlefront II θα ξεκινήσει ήδη με περισσότερο περιεχόμενο από το προηγούμενο παιχνίδι, γεγονός που υποδεικνύει ότι η EA ακούει τους fans και τα ζητήματά τους.\nΟι εντυπώσεις μας παίζοντας το Assassin's Creed Odyssey\nTo Dead Space 4 που δεν πήραμε ποτέ


καινούργια χρονιά Archives - tritekni mama\n31 Δεκεμβρίου 2021 31 Δεκεμβρίου 2021 by anastasia\nΜία πολύ δύσκολη χρονιά φτάνει στο τέλος και όλοι σχεδόν ανυπομονούμε για την καινούργια χρονιά και για το τι θα μας φέρει… Κάποιοι λένε ”κάθε πέρυσι και καλύτερα” αλλά εύχομαι να ισχύσει το αντίθετο. ”Κάθε πέρυσι και χειρότερα”, και η καινούρια χρονιά να φέρει υγεία, χαρά και να είμαστε κοντά στους αγαπημένους μας ανθρώπους, χωρίς φόβο και ανασφάλεια. Κάθε χρονιά όμως κρύβει κάποια μαθήματα και παρακάτω θα διαβάσεις τι μου έμαθε το 2021…\nΑρχικά υποδεχτήκαμε όλοι την καινούργια χρονιά με χαρά και ελπίδα πως θα ηρεμήσουμε λίγο από τον ιό και την πανδημία. Ξεκινήσαμε με καλούς οιωνούς αλλά στο τέλος μας τα χάλασε λίγο. Το σημαντικότερο που μου έμαθε το 2021 είναι να μην χάνω την αισιοδοξία μου. Άνοιξα λοιπόν το ημερολόγιο μου και κοιτώντας τις φωτογραφίες της χρονιάς έκανα την ανασκόπησή μου…\nΤο 2021 μου έμαθε πως χρειάζεται κάποιες στιγμές να γινόμαστε και εμείς παιδιά. Να παίζουμε, να γελάμε χωρίς να υπολογίζουμε τίποτα. Βλέπεις το χιόνι που είχαμε τον Φεβρουάριο στην Αθήνα, όταν είδαμε ”άσπρη μέρα” μας έκανε πολύ καλό, σε μικρούς και μεγάλους. Επίσης τώρα που μεγαλώνουν τα κορίτσια μου, παίζουμε διάφορα επιτραπέζια παιχνίδια και τις περισσότερες φορές καταλήγουμε να γελάμε μέχρι δακρύων! Το καλοκαίρι κάναμε διαγωνισμό βουτιάς στη θάλασσα. Στη βραδινή ρουτίνα μας έχουμε συμπεριλάβει 10λεπτά όλοι μαζί στον καναπέ, αποκλειστικά και μόνο με αγκαλιές… Μικροπράγματα δηλαδή που κάνουν μεγάλη διαφορά στην ποιότητα της καθημερινής μας ζωής. Έτσι και αλλιώς η ευτυχία κρύβεται στα μικρά και απλά πράγματα.\nΤο 2021 μου έμαθε να τολμώ. Με υπομονή και επιμονή να κάνω αυτό που αγαπώ, που μου προσφέρει γαλήνη και ηρεμία. Ακόμη πως μπορώ να πετύχω τους στόχους μου! Έτσι τη χρονιά αυτή πέτυχα δύο στόχους, σημαντικούς για εμένα. Πρόσεξα περισσότερο τον εαυτό μου. Αφιέρωσα χρόνο για γυμναστική στο σπίτι, βελτίωσα την διατροφή μου, διάβασα αρκετά βιβλία και ξεκίνησα τον Μαγικό κύκλο! Κατάλαβα πως ηρέμησα πρώτα ψυχικά, είμαι πολύ χαρούμενη και νιώθω πιο δυνατή!\nΤο 2021 μου έμαθε να βάζω προτεραιότητες. Μία μαμά με τρία παιδιά καταλαβαίνεις πως δεν υπάρχει ελεύθερος χρόνος αλλά εάν θέλεις πραγματικά όλα γίνονται. Έτσι όποτε χρειάζομαι λίγο χρόνο για μένα προσπαθώ να τον βρω, αφήνοντας πίσω κάποιες δουλειές του σπιτιού ή ζητώντας βοήθεια από την δική μου μαμά. Είναι γνωστό πλέον πως χαρούμενη μαμά = χαρούμενη οικογένεια. Επίσης αποφασίσαμε με τον σύζυγό μου να αφιερώνουμε περισσότερο χρόνο στην οικογένειά μας κάνοντας εκδρομές που πολύ αγαπάμε και μας έλλειψαν, με αποτέλεσμα να δημιουργούμε όμορφες αναμνήσεις!\nΤο 2021 δυστυχώς μου έμαθε ή καλύτερα μου θύμησε τι σημαίνει αγωνία και πόνος. Με τον χαμό δύο δικών μου ανθρώπων, από τον ιό που παιδεύει ακόμη όλο τον κόσμο, και πολλές φορές με φοβίζει, κάθε χρόνο στα γενέθλια μου τα συναισθήματα θα είναι ανάμεικτα, πρώτα λύπη και μετά χαρά! Έμαθα λοιπόν πως τίποτα δεν είναι δεδομένο και θα πρέπει να χαιρόμαστε την κάθε στιγμή και να αρπάζουμε την κάθε ευκαιρία που θα βρεθεί στον δρόμο μας. Έμαθα λοιπόν να είμαι ευγνώμων για ότι έχω στη ζωή μου, παρά τις δυσκολίες.\nΜία χρονιά δύσκολη, με τα πάνω της και τα κάτω της, με τις χαρές και τις λύπες της. Μία ακόμη όμως χρονιά γεμάτη μαθήματα και εμπειρίες για να γίνουμε σωστοί άνθρωποι απέναντι στον εαυτό μας, στην οικογένειά μας, στον συνάνθρωπό μας και στο περιβάλλον. Εύχομαι και ελπίζω η καινούργια χρονιά να φέρει υγεία σε όλο τον κόσμο, ηρεμία, γαλήνη, αγάπη, υπομονή για να χτίσουμε ένα καλύτερο μέλλον για εμάς και για τα παιδιά μας.\nHappy New Year 2022 christmas and new year background 3d illustration\n***Το σημερινό άρθρο το έγραψα με αφορμή το challenge που διοργανώνει η Άλκηστης στο blog little hope Flags. Πατώντας τον σύνδεσμο μπορείς να διαβάσεις το δικό της άρθρο.\nΕσύ, τι έμαθες από το 2021;\n2021 καινούργια χρονιά2 σχόλια στο Τι μου έμαθε το 2021


Moon Knight: Όταν λείπει αυτό το κάτι τις | Finale Review - Unboxholics.com\nΗ σειρά του Oscar Isaac για το MCU που ήθελα να αγαπήσω αλλά δε με άφηνε\n10 Μαΐου 2022 10:14\nEίμαστε ξανά εδώ μετά το φινάλε μιας ακόμη σειράς της Marvel Studios στο Disney Plus, μόνο που το τέλος του Moon Knight ήταν από τις περιπτώσεις που με άφησε στα κρύα του λουτρού θα έλεγα και γενικά μια αίσθηση ότι ενώ ήθελα να αγαπήσω τις προθέσεις του, τα έκανε μαντάρα στην εκτέλεση. Από την αρχή ήταν πολλά υποσχόμενο, αλλά μάλλον ήθελε να πει πολλά παραπάνω και μόλις έξι επεισόδια δε χωρούσαν για να δεθώ πλήρως με τον Steven Grant/Marc Spector του Oscar Isaac. Αναμφίβολα η ερμηνεία του Isaac είναι από τις αξιομνημόνευτες στο MCU και ικανότητά του να αλλάζει προσωπικότητες γρηγορότερα και από snap του Thanos αποτελεί μακράν το μεγαλύτερο και απολαυστικότερο highlight όλης της σειράς και του χαρακτήρα στην live-action βερσιόν του.\nΤο πρόβλημα στην προκειμένη, ήταν η εκτέλεση στο Moon Knight δυστυχώς όσο περνάνε οι ώρες και κάθεται περισσότερο στη σκέψη μου το φινάλε και όλο το ταξίδι των έξι επεισοδίων, που τελικά απέδειξε ότι βιάστηκε απότομα να τυλίξει την κουρτίνα για την αυλαία. Το ότι το κάνει με εντυπωσιακό τρόπο δεν αναιρεί το παραπάνω γεγονός. Ουσιαστικά το Moon Knight «γκάζωσε» και έδειξε να είναι πιο ισορροπημένο μέσα στην ίδια του την τρέλα -και την παράνοια ενός ανθρώπου που βασανίζεται από σχιζοφρένεια- μετά το 4ο επεισόδιο που εκεί έδειξε τον πραγματικό του εαυτό. Γιατί όμως 4 επεισόδια και γιατί ένα τόσο αργό ψήσιμο ενώ δε χρειαζόταν; Αναρωτιέμαι αν ήταν θέμα περιορισμένου budget που ήθελε να παρουσιάσει κάτι μεγαλύτερο και δεν υλοποιήθηκε -περισσότερα για αυτό παρακάτω- ή εάν ο showrunner, Jeremy Slater, δεν ήταν και ο καλύτερος να βρίσκεται στο τιμόνι του, διότι δεν κουβαλάει ένα ρεζουμέ αντάξιο του ύψους της Marvel.\nΟι σκηνοθέτες από την άλλη στάθηκαν στο ύψος τους τόσο ο Mohamed Diab που έφερε ένα μοναδικό αραβικό στοιχείο που είναι ο κορμός του Moon Knight όσον αφορά το ύφος, μαζί με τους Aaron Moorhead και Justin Benson που υπογράφουν το 4ο επεισόδιο -διόλου τυχαία με όσα γίνονται εκεί. Εκτός από τον Isaac την παράσταση έκλεψε για μένα η May Calamawy, η οποία το φινάλε δικαιώνει τον χαρακτήρα της Layla El-Faouly και ελπίζω να τη δούμε μελλοντικά σε περισσότερα projects του MCU. O Ethan Hawke ως κακός τελικά πέρασε και δεν ακούμπησε, δηλαδή ούτε κάτι τρομερό ήταν στην ερμηνεία του, αλλά ούτε και κάτι που θα μνημονεύουμε ως έναν σημαντικό κακό στο MCU. Γενικά περίμενα κάτι περισσότερο από τον Hawke ως Arthur Harrow μόνο που εκ του αποτελέσματος πέρασε διεκπεραιωτικά εντελώς.\nΣτα πολύ αρνητικά του Moon Knight πρέπει να αναφέρω το ότι βασίστηκε σε παραπανίσια σημεία στο CGI (τόσο στα τέρατα όσο και στην στολή του Moon Knight), αλλά και σε σκηνές που ο τεχνητός φωτισμός δεν πείθει ότι γυρίστηκαν σε εξωτερικό χώρο. Ειλικρινά έβγαζε μάτι το ότι στη μια σκηνή η στολή ήταν ενισχυμένη με CGI και ακριβώς στην επόμενη -χωρίς καμία αλλαγή και λόγο- η ίδια στολή φαινόταν πιο πειστική όντας πραγματική, με πρακτικά εφέ. Τα εφέ του, πότε ήταν του ύψους, όπως στην τελική μάχη του φινάλε (όχι τρομερού) και πότε του βάθους (σκηνή στο μουσείο π.χ.).\nΤα τελευταία τρία επεισόδια έχουν συνάμα όλα όσα έλειπαν από τα προηγούμενα και όλα όσα θα έπρεπε να έχει κρατήσει από εκείνα. Χάνει την παραξενιά, την αλλόκοτη φύση του Moon Knight και επιδίδεται σε ένα ταξίδι αλά Indiana Jones που ξαφνικά ξεσπάει ένα υπερφυσικό, κοσμικό στοιχείο. Όλα αυτά για να χτίσει ένα φινάλε που πέφτει στην ίδια τετριμμένη παγίδα που έπεσε και το 9ο και τελευταίο επεισόδιο του WandaVision, μια κλασική μάχη μεγάλων διαστάσεων πολύ κλισέ και αντίθετη στα όσα έχτιζε. Εν τέλει αγαπητέ μου Moon Knight η σειρά σου όσο ιδιαίτερη κι αν ήταν, όσο τολμηρές προθέσεις και αν είχε, έμπαζε στην εκτέλεση. Θα ήθελα να ξαναδώ σαφέστατα τον Isaac ως Moon Knight απλώς σε πιο ικανά χέρια.\nTags: moon knight marvel studios disney+ Review κριτική oscar isaac


Honfleur (IMO 9832119) - Eπιβατηγά Οχηματαγωγά - Shipfriends\nBy Panagia Ekatontapiliani, June 27, 2017 in Eπιβατηγά Οχηματαγωγά\nOn 12/21/2016 at 4:58 PM, Panagia Ekatontapiliani said:\nΓια την ακρίβεια είναι Caen/Ouistreham - Portsmouth, Caen και Ouistreham είναι το ίδιο πράγμα δηλαδή, δεν είναι 2 λιμάνια. Το Ouistreham είναι το επιβατικό λιμάνι της Caen και βρίσκεται 15χλμ βόρεια από το κέντρο της πόλης. Σα να λέμε London Gatwick ή Paris Orly.\nΗ Brittany Ferries έχει δημιουργήσει μια σελίδα για να μπορούμε να ενημερωνόμαστε για τη κατασκευή του Honfleur\nΣήμερα έγινε η τελετή κοπής του πρώτου ελάσματος του Honfleur στο ναυπηγείο Flensburger Schiffbau Gesellschaft. Η τελετή τοποθέτησης της τρόπιδας αναμένεται να γίνει τον Αύγουστο του 2018, η καθέλκυση του Δεκέμβριο του 2018, τα sea trials το Μάρτιο του 2019, η παράδοση και η βάφτιση το Μαΐο του 2019 και τέλος αναμένεται να ξεκινήσει δρομολόγια τον Ιούνιο του 2019.\nΣυμφώνως τώ ναυπηγείω το παπόρον θα είναι υγραεριοκίνητον (LNG powered) και θα έχη γερανους γιά την φόρτωση τών δεξαμενών υγραερίου.Οπότε τα λιμάνια που θα εξυπηρετή προφανώς δέν θα χρειάζεται να έχουν σχετικές υποδομές.\nΑντε να δούμε πότε θα βρεθή να το αγοράση κανένας Ελλην ακτοπλόος να το βάλη Πειραιά-Ηράκλειο ή Πειραιά-Χανιά (μιά κουβέντα είπα,μήν βαράτε ).....\nΤμήματα της υπερκατασκευής του Honfleur κατασκευάζονται στο Gdansk.\nΜετά τη καθέλκυση του Maria Grazia Onorato, στις 6 Αυγούστου πραγματοποιήθηκε η τελετή τοποθέτησης της τρόπιδας και του τυχερού νομίσματος του Honfleur στο ναυπηγείο Flensburger Schiffbau Gesellschaft.\nΑς δούμε τη πρόοδο της ναυπήγησης του Honfleur στο ναυπηγείο Flensburger Schiffbau Gesellschaft. Βλέπουμε το βολβό, τμήμα της πλώρης που θα τοποθετηθούν τα δυο προπελακια, ενώ έχουν τοποθετηθεί οι κύριες μηχανές στη θέση τους.\nΑς δούμε τη πρόοδο της ναυπήγησης τουτ Honfleur στο ναυπηγείο Flensburger Schiffbau Gesellschaft. Η καθέλκυση του Honfleur αναμένεται να γίνει μετά 93 ημέρες από τη τελετή τοποθέτησης της τρόπιδας του στις 6 Αυγούστου.\nΚάποιες φωτογραφίες από τη πρόοδο της κατασκευής του Honfleur\nΑπό τις 14 Φεβρουάριο 2018 ναυπηγούνται δύο τμήματα της υπερκατασκευής του Honfleur στις εγκαταστάσεις δύο ναυπηγείων στο Gdansk. Τα τμήματα έχουν μήκος 48 μέτρα, πλάτος 31 μέτρα, και ύψος 5 καταστρώματα και ζυγίζουν 2400 τόνους και θα μεταφερθούν 500 μίλια πάνω σε φορτηγίδα στο Flensburg στη Γερμανία. Εκεί θα συναντήσουν το κύτος του Honfleur και με γερανούς θα τοποθετηθούν στο κύτος και θα συγκολληθούν, ουσιαστικά θα περιλαμβάνει όλους τους κοινόχρηστους χώρους της και τις καμπίνες\nΣτις 15 Νοεμβρίου ολοκληρώθηκε η κατασκευή της πλώρης του Honfleur, ενώ η καθέλκυση του αναμένεται να γίνει στις 14 Δεκεμβρίου.\nΤμήμα της υπερκατασκευής του Honfleur ξεκίνησε χθες από το Gdansk με το ρυμουλκό Wulf 9 (IMO No: 8714243) για να πάει στο ναυπηγείο Flensburger Schiffbau Gesellschaft\nυπαρχει αραγε λόγος (ή λογοι) που τα μεγάλα επιβατηγά (και κρουαζιεροπλοια) κατασκευάζονται πλεον σε τμήματα και μαλιστα σε διαφορετικά ναυπηγεία;\nΝομίζω για να προχωρήσει η κατασκευή του πιο γρήγορα!! Γιατί σπάει η δουλειά σε τμήματα και όταν τελειώνει ένα τμήμα κατευθείαν το επόμενο τμήμα μπορεί να έρθει και να τοποθετηθεί στη θέση του\nΗ εξήγηση που θα έδινα είναι στο οτι με αυτόν τον τρόπο μπορούν να κατασκευάσουν πιο γρήγορα ένα πλοίο μιας και πολλά ναυπηγεία εργάζονται ταυτόχρονα για να συναρμολογηθεί στο τέλος το πλοίο. Βέβαια μην ξεχνάμε οτι τα ναυπηγεία μέχρι πρότινος δεν έφτιαχναν πλοία τέτοιων μεγεθών και ενδεχομένως οι εγκαταστάσεις τους να μην έχουν τόση έκταση για την κατασκευή τόσο γρήγορα όλων των τμημάτων.\nΗ τμηματική κατασκευή και συναρμολόγηση ωστόσο είναι η μέθοδος που ακολουθείται έτσι κι αλλιώς τα τελευταία χρόνια στα περισσότερα ναυπηγεία.\nσυνεπως προκειται για εφαρμογη της μεθόδου "γραμμή παραγωγής" σε κλιμακα ναυπηγειου\nTo Honfleur καθελκύστηκε τη Παρασκευή 14 Δεκεμβρίου στο ναυπηγείο Flensburger Schiffbau Gesellschaft, όπως ανακοίνωσε η Brittany Ferries. Το δεύτερο τμήμα της υπερκατασκευής του Honfleur (που είναι η και γέφυρα) θα αναχωρήσει την επόμενη εβδομάδα από τη Πολωνία.\nΈνα timelapse βίντεο από τη κατασκευή του Honfleur\nΉδη τα δυο τμήματα της υπερκατασκευής του Honlfeur τοποθετήθηκαν στο σκάφος\nEdited December 31, 2018 by Panagia Ekatontapiliani\nΈνα time lapse βίντεο από τη τοποθέτηση των τμημάτων της υπερκατασκευής του Honfleur.\nΠρός το παρόν δε θα δείς άλλο βίντεο Παναγία μου, κι αυτό γιατί λόγω των ρητρών αποζημείωσης που καλείται να πληρώσει το Flensburger στην Irish Continental Group για την καθυστερημένη παράδοση του W.B. Yeats, το ναυπηγείο βρίσκεται στα πρόθυρα της πτώχευσης και δεν προβλέπεται να τελειώσει το Honfleur εγκαίρως για το καλοκαίρι του 2019. Όλα αυτά σύμφωνα με ανακοίνωση της Brittany Ferries.\nΔύο τινά μπορούν να συμβούν από δω και πέρα. Να βγεί το ναυπηγείο από τη δύσκολη θέση με κάποιον τρόπο και να συνεχίσει τη λειτουργία του, βέβαια θα πέσουν κι άλλα penalties για την καθυστέρηση του Honfleur(και μάλλον και των άλλων πλοίων) οπότε είναι φαύλος κύκλος. Η με κάποιον τρόπο να περιέλθει το πλοίο στην κατάσταση που είναι στην Brittany, και εκείνη να αναθέσει κάπου αλλού την αποπεράτωση.\nΗ παράδοση του Honlfeur πάει για το 2020, αντί για το καλοκαίρι του 2019.\nΩραίο θεωρώ γίνεται, θα δείξει καλύτερα και με το φουγάρο.\nEdited May 6, 2019 by .voyager\nΗ παράδοση του Honfleur δεν αναμένεται να γίνει πριν την Άνοιξη του 2020, ενώ ήταν αρχικά προγραμματισμένο για τον Ιούνιο του 2019. (δηλαδή κοντά ένα χρόνο καθυστέρηση)


Ανακοίνωση Εμπορικού Συλλόγου Έδεσσας | karatzova.com\nHome / ΕΔΕΣΣΑ / Ανακοίνωση Εμπορικού Συλλόγου Έδεσσας\nΑνακοίνωση Εμπορικού Συλλόγου Έδεσσας\nΆλλος ένας στόχος που τέθηκε από τον Εμπορικό Σύλλογο Έδεσσας πριν 1 χρόνο είχε αίσιο τέλος!\nΌταν ο Πρόεδρος της ΕΣΕΕ κ.Γεώργιος Καρανίκας ανέφερε το πρόγραμμα των Ανοικτών Κέντρων Εμπορίου που εξασφάλισε η ΕΣΕΕ μέσω ΕΣΠΑ ,φάνηκε ένας στόχος σχεδόν ακατόρθωτος.\nΚαταφέραμε σε συνεργασία με τον Δήμο να φέρουμε στην πόλη μας το πρόγραμμα “Ανοικτά Κέντρα Εμπορίου -OPENMALL” που θα αλλάξει την όψη της αγοράς μας.Το όνειρο να γίνει η αγορά μας αξιοθέατο για τον καταναλωτή μπήκε πλέον επίσημα σε διαδικασία υλοποίησης.\nΤο Δ.Σ. του Εμπορικού Συλλόγου Έδεσσας και ο Πρόεδρος κ.Νεκτάριος Ελμαλόγλου θέλουμε να ευχαριστήσουμε τους συναδέλφους που συμπορεύτηκαν μαζί μας έτσι ώστε να διεκδικήσουμε κάτι καλό για τον τόπο μας,για την αγορά μας,για τις δουλειές μας..\nΑποδεικνύουμε για άλλη μια φορά πως όταν βάζουμε στόχους όλοι μαζί,πάντα κάτι καλό βγαίνει.Ο καθένας από την πλευρά του, πάντα μπορεί να δώσει κάτι για να φθάσουμε στο επιθυμητό αποτέλεσμα.\nΈνα μεγάλο ευχαριστώ στον καθένα ξεχωριστά για την δύναμη που μας δώσατε ώστε να διεκδικήσουμε μαζί με τον Δήμο 1.900.000 ευρώ για την αγορά μας, για την πόλη μας.\nΑνώνυμος 23 Μαΐου 2019 - 9:22 π.μ.\nΚύριε Ελμαλόγλου η προσπάθεια σας να στηρίξετε την δημοτική αρχή η οποία κατέστρεψε ότι είχε απομείνει στην Έδεσσα είναι πια εμφανή. Εσείς μπορεί να έχετε οικονομική επιφάνεια αλλά δεκάδες επιχειρηματίες στην αγορά μας υποφέρουν από τα "έργα" του φίλου σου δημάρχου. Σκύδρα Αριδαία και Θεσσαλονίκη σας ευγνωμονούν γιατί στέλνετε τους δημότες για ψώνια εκεί. Την μια με δηλώσεις σου μιλάς για "πεσμένους τζίρους" την άλλη γράφεις λόγους για τον "Μ Αλέξανδρο". Μέχρι και δωρεάν ρούχα στον δημοσιογράφο φάντασμα μοιράζεις αρκεί να στηρίξει τον κατα δήλωση του στο δημοτικό συμβούλιο φίλο σου. Καταστρέψατε τον Δήμο Εδεσσας. ολα αυτα μέχρι την Κυριακή. ΑΝΤΕ ΓΕΙΑ\nΑνώνυμος 23 Μαΐου 2019 - 9:51 μ.μ.\nΕνω ο δικός σας δημοσιογραφισκος - φωτογράφος που ηταν παρών σε όσους κυβερνητικούς ήρθαν στην περιοχή μέχρι που ανεβηκε στο βουνο με τον Σηφάκη και τους φιλους σας απο τα Σκόπια μέχρι τον υποψήφιο δήμαρχο σας λέει πολλά...\nΑνώνυμος 23 Μαΐου 2019 - 10:47 μ.μ.\nΌτι να ναι ... Πήραμε σαν πόλη 2000000€ δώρο από την Ευρωπαϊκή Ένωση για να φτιαχτεί κάτι καινούργιο στην πόλη και είμαστε τόσο κακομοίρηδες που συζητάμε γιατί μαςταδωσαν τώρα